Diari Oficial de la Generalitat Valenciana


Sumari del DOGV 9851, del 17-05-2024 (2024/4482)

ORDE 2/2024, de 14 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es desplega el Decret 132/2023, de 10 d'agost, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   I. DISPOSICIONS GENERALS

Número del document
:   2024/4482


Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Ordre

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * administració regional
    * reglament administratiu
    * organització administrativa

Atenció: versió en procés d'actualització

ORDE 2/2024, de 14 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es desplega el Decret 132/2023, de 10 d'agost, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge. [2024/4482]  
  
Índex  
Preàmbul  
Títol I. Disposicions generals  
Article 1. Objecte  
Article 2. Dependència del nivell administratiu dels servicis centrals  
  
Article 3. Dependència del nivell administratiu dels servicis territorials  
Article 4. De les funcions de les subdireccions generals  
Títol II. De la Secretaria Autonòmica d'Igualtat i Diversitat  
Capítol I. De la Direcció General d'Igualtat i de l'Institut de les Dones  
Article 5. Nivell administratiu de la Direcció General d'Igualtat i de l'Institut de les Dones  
Capítol II. De la Direcció General de Diversitat  
Article 6. Nivell administratiu de la Direcció General de Diversitat  
  
Capítol III. Del comissionat o comissionada per a la Lluita contra la Violència sobre la Dona  
Article 7. Nivell administratiu del comissionat o comissionada per a la Lluita contra la Violència sobre la Dona  
Títol III. De la Secretaria Autonòmica de Família i Serveis Socials  
  
Capítol I. De la Direcció General de Dependència i de les Persones Majors  
Article 8. Nivell administratiu de la Direcció General de Dependència i de les Persones Majors  
Article 9. Subdirecció General de Dependència i Atenció Primària  
  
Article 10. Subdirecció General de Persones Majors  
Capítol II. De la Direcció General d'Inclusió i Cooperació al Desenvolupament  
Article 11. Nivell administratiu de la Direcció General d'Inclusió i Cooperació al Desenvolupament  
Article 12. Subdirecció General de Cooperació Internacional al Desenvolupament  
Article 13. Subdirecció General de Prestacions Socials  
Article 14. La Subdirecció General de Polítiques i Programes d'Inclusió  
Capítol III. De la Direcció General de Família, Infància i Adolescència i Repte Demogràfic  
Article 15. Nivell administratiu de la Direcció General de Família, Infància i Adolescència i Repte Demogràfic  
Capítol IV. De la Direcció General de les Persones amb Discapacitat  
  
Article 16. Nivell administratiu de la Direcció General de les Persones amb Discapacitat.  
Títol IV. De la Secretaria Autonòmica del Sistema Sociosanitari  
Article 17. Nivell administratiu de la Secretaria Autonòmica del Sistema Sociosanitari  
Capítol I. De la Direcció General d'Infraestructures Sociosanitàries  
  
Article 18. Nivell administratiu de la Direcció General d'Infraestructures Sociosanitàries  
Capítol II. Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials  
Article 19. Nivell administratiu de la Direcció General del Sistema Sociosanitari i de l'Institut Valencià de Formació, Investigació i Qualitat dels Serveis Socials  
Article 20. Subdirecció General del Sistema Sociosanitari  
Article 21. Subdirecció General de l'Institut Valencià de Formació, Investigació i Qualitat dels Serveis Socials  
Títol V. De la Secretaria Autonòmica d'Habitatge  
Capítol I. De la Direcció General d'Habitatge  
Article 22. Nivell administratiu de la Direcció General d'Habitatge  
  
Article 23. Subdirecció General d'Habitatge, Rehabilitació i Regeneració Urbana  
Article 24. Subdirecció General de Funció Social d'Habitatge  
Article 25. Subdirecció General de Qualitat i Innovació  
TÍTOL VI. De la Subsecretaria  
Article 26. Nivell administratiu de la Subsecretaria  
Article 27. Secretaria General Administrativa  
Article 28. Subdirecció General de Règim Econòmic  
ARTICLE 29. Subdirecció General del Gabinet Tècnic  
TÍTOL VII. De la Direcció General de Coordinació de la Vicepresidència Segona  
Article 30. Nivell administratiu de la Direcció General de Coordinació de la Vicepresidència Segona  
Títol VIII. De les direccions territorials de Serveis Socials, Igualtat i Habitatge  
Article 31. Direccions territorials  
Article 32. Funcions de la persona titular de les direccions territorials  
Article 33. Estructura de la Direcció Territorial d'Alacant  
Article 34. Estructura de la Direcció Territorial de Castelló  
Article 35. Estructura de la Direcció Territorial de València  
Article 36. Facultat de resoldre els expedients  
Article 37. Suplència  
Disposició transitòria única. Règim transitori de les unitats i els llocs de treball  
Disposició derogatòria única. Derogació normativa  
Disposició final  
  
  
PREÀMBUL  
  
El Decret 10/2023, de 19 de juliol, del president de la Generalitat, determina el nombre i la denominació de les conselleries en què s'estructura l'Administració del Consell, així com les seues atribucions. L'article 4 assigna a la Vicepresidència Segona i Conselleria de Serveis Socials, Igualtat i Habitatge les competències en matèria de polítiques de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenvolupament, voluntariat social i vivenda.  
El Decret 12/2023, de 20 de juliol, del president de la Generalitat, pel qual es determinen les secretaries autonòmiques de l'Administració del Consell, disposa que els òrgans superiors de la Vicepresidència Segona i Conselleria de Serveis Socials, Igualtat i Habitatge són la Secretaria Autonòmica d'Igualtat i Diversitat, la Secretària Autonòmica de Família i Serveis Socials, la Secretària Autonòmica del Sistema Sociosanitari i la Secretària Autonòmica d'Habitatge.  
Posteriorment, el Decret 112/2023, de 25 de juliol, del Consell, ordena l'estructura orgànica bàsica de la Presidència i de les conselleries de la Generalitat, i, en el títol III, regula l'estructura i les competències dels òrgans superiors i directius de la Vicepresidència Segona i Conselleria de Serveis Socials, Igualtat i Habitatge. Este decret ha tingut una nova redacció que arreplega de manera íntegra l'annex del Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.  
L'article 31 del Decret 112/2023, de 25 de juliol, del Consell, establix l'organització de la Vicepresidència Segona i Conselleria de Serveis Socials, Igualtat i Habitatge en tres nivells, tots subjectes a la direcció superior de la persona titular de la conselleria: nivell superior, nivell directiu i nivell administratiu.  
D'una banda, i de conformitat amb l'article 64 de la Llei 5/1983, de 30 de desembre, del Consell, el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, configura l'estructura i les funcions dels òrgans superiors i directius, amb la definició de les competències de cada un.  
D'altra banda, l'article 31.2 del Decret 112/2023, de 25 de juliol, establix que, mitjançant una orde de la Conselleria, es desenvoluparà el nivell administratiu, amb els informes previs favorables dels òrgans competents en matèria d'hisenda i funció pública. En este sentit, l'article 2.4 del Decret 132/2023, de 10 d'agost, preveu també la necessitat de regular el nivell administratiu en els termes que es determine en una orde.  
Juntament amb això, cal destacar que, respecte a l'organització del Consell corresponent a la X legislatura, el Decret 10/2023, de 19 de juliol, assigna a esta Conselleria competències noves, en matèria de cooperació al desenvolupament i vivenda, la qual cosa determina la necessitat de regular el nivell administratiu també en relació amb estes noves competències.  
En conseqüència, ara és procedent el desenvolupament del nivell administratiu, constituït per totes les unitats dependents directament dels òrgans superiors i directius, que s'ha de dur a terme mitjançant una orde de la persona titular de la Conselleria, de conformitat amb els esmentats articles 31.2 del Decret 112/2023, de 25 de juliol, del Consell, i 2.4 del Decret 132/2023, de 10 d'agost, del Consell.  
Per tot això, d'acord amb els articles 28.e, 37, 65 i 72 de la Llei 5/1983, de 30 de desembre, del Consell, i les competències atribuïdes en l'article 3 del Decret 132/2023, de 10 d'agost, del Consell, ordene:  
  
  
  
TÍTOL I  
Disposicions generals  
  
Article 1. Objecte  
1.L'objecte d'esta orde és regular el nivell administratiu de la Vicepresidència Segona i Conselleria de Serveis Socials, Igualtat i Habitatge, en desplegament del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge.  
  
2.Esta disposició desplega el nivell administratiu corresponent a les subdireccions generals i servicis.  
  
Article 2. Dependència del nivell administratiu dels servicis centrals   
  
El nivell administratiu dels servicis centrals depén dels següents òrgans superiors i directius:  
1) La Secretaria Autonòmica d'Igualtat i Diversitat, de la qual depenen:  
a) Direcció General d'Igualtat i de l'Institut de les Dones.  
b) La Direcció General de Diversitat.  
c) El Comissionat o comissionada per a la Lluita contra la Violència sobre la dona.  
2) La Secretaria Autonòmica de Família i Serveis Socials, de la qual depenen:  
a) La Direcció General de Dependència i de les Persones Majors.  
  
b) La Direcció General d'Inclusió i Cooperació per al Desenvolupament.  
c) La Direcció General de Família, Infància, Adolescència i Repte Demogràfic.  
d) Direcció General de les Persones amb Discapacitat.  
3) La Secretaria Autonòmica del Sistema Sociosanitari, de la qual depenen:  
a) La Direcció General d'Infraestructures Sociosanitàries.  
b) La Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
4) La Secretaria Autonòmica d'Habitatge, de la qual depén:  
a) La Direcció General d'Habitatge.  
5) La Subsecretaria.  
6) La Direcció General de Coordinació de la Vicepresidència Segona.  
  
Article 3. Dependència del nivell administratiu dels servicis territorials   
El nivell administratiu dels servicis territorials d'esta Vicepresidència Segona i Conselleria de Serveis Socials, Igualtat i Habitatge depén orgànicament de la Subsecretaria i funcionalment dels òrgans superiors i òrgans directius en funció de la matèria.  
  
  
Article 4. De les funcions de les subdireccions generals  
A les subdireccions generals els corresponen les funcions següents:  
  
a) Coordinar, impulsar mesures de coherència interna, gestionar i executar les polítiques que establix la corresponent direcció general, per a la qual cosa se servirà de les unitats administratives que depenen d'esta per a optimitzar els recursos existents i l'eficàcia de les intervencions.  
  
b) Assessorar la persona titular de la direcció general i donar-li suport i assistència tècnica.  
c) Formalitzar les propostes de resolució dels assumptes competència de la direcció general.  
d) Planificar, dirigir, controlar, coordinar i supervisar l'activitat dels servicis davall la seua dependència.  
e) Elaborar, emetre informes i proposar disposicions, resolucions, circulars i instruccions en assumptes de la seua competència.  
f) Coordinar amb l'Advocacia de la Generalitat la tramitació i resolució de procediments judicials, així com proposar les resolucions d'execució de sentència en assumptes de la seua competència.  
g) Coordinar, tècnicament i funcionalment, les actuacions de les direccions territorials en matèria de la seua competència.  
h) Exercir les facultats que li encomane expressament la direcció general en el marc de les seues competències.  
  
  
TÍTOL II  
De la Secretaria Autonòmica d'Igualtat i Diversitat  
  
CAPÍTOL I  
De la Direcció General d'Igualtat i de l'Institut de les Dones  
  
Article 5. Nivell administratiu de la Direcció General d'Igualtat i de l'Institut de les Dones  
De la Direcció General d'Igualtat i de l'Institut Valencià de les Dones depén la Subdirecció General d'Igualtat i de l'Institut de les Dones, que s'estructura en el servici següent:   
1. Servici de Promoció de les Dones i per la Igualtat de Gènere, al qual corresponen les funcions següents:   
a) Estudiar i proposar programes, mesures i normes en matèria d'igualtat d'hòmens i dones contra la discriminació per raó de sexe.  
  
b) Coordinar l'actuació dels diferents òrgans i entitats de la Generalitat amb la finalitat de promoure la plena participació de les dones i impulsar la prestació de servicis dirigits a les dones.   
c) Fomentar la subscripció i fer el seguiment dels convenis de col·laboració amb entitats públiques i privades per a la promoció de la igualtat de gènere i per a la prevenció de conductes discriminatòries per raó de gènere.   
d) Redactar la convocatòria, proposar la resolució i fer el seguiment de les subvencions i ajudes en l'àmbit de les seues competències.   
e) Promoure, amb criteris d'igualtat, mesures concretes que afavorisquen l'accés de les dones a l'activitat econòmica, a les oportunitats d'ocupació i a la presa de decisions en sectors o àmbits masculinitzats.   
  
f) Realitzar i promoure estudis sobre la situació de les dones en la Comunitat Valenciana en coordinació amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.   
g) Fomentar l'erradicació de conductes socials discriminatòries a través de campanyes de sensibilització, jornades i tallers.   
h) Donar suport tècnic i consultiu als diferents òrgans consultius en matèria de dones i igualtat d'oportunitats que depenen de la Conselleria.   
i) Impulsar i fomentar la cultura, així com la incorporació de les dones en les disciplines Science, Technology, Enginieering and Mathematics (STEM) .   
j) Impulsar i gestionar els fons bibliogràfics especialitzats en dones titularitat de la Direcció General, així com dur a terme activitats de foment de la lectura i l'escriptura creativa entre les dones.  
k) Coadjuvar en la tramitació de denúncies que es formulen davant de situacions de discriminació contra les dones, així com de publicitat sexista.   
l) Dissenyar, fer el seguiment i avaluar la Xarxa Valenciana d'Igualtat, en col·laboració amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials, per a la incorporació de la perspectiva de gènere en les polítiques públiques municipals, l'assessorament i la sensibilització de les dones, la prevenció de la violència de gènere, i la informació a empreses i entitats en l'elaboració i implementació de plans d'igualtat dins de les seues organitzacions laborals, així com l'elaboració dels corresponents informes tècnics per a l'obtenció del visat Fent Empresa de la Generalitat.  
m) Impulsar i fomentar l'elaboració i implantació dels plans d'igualtat en les entitats locals, empreses i altres entitats mitjançant l'assessorament i la formació d'estes.   
n) Fer el seguiment i avaluar els plans d'igualtat de les empreses que sol·liciten el visat amb el segell Fent Empresa de la Generalitat, i també impulsar i assessorar el teixit empresarial de la Comunitat Valenciana en l'elaboració i implantació d'estos plans.   
o) Facilitar l'orientació i l'assessorament a dones, grups de dones, entitats i empreses en les matèries que possibiliten la incorporació de les dones a tots els àmbits de la vida en condicions no discriminatòries i en favor de la igualtat d'oportunitats.   
p) Coadjuvar en la recollida de dades estadístiques, especialment les dades sobre la demanda de servicis i recursos disponibles.  
q) Elaborar, emetre informes i proposar disposicions, resolucions, circulars i instruccions en assumptes de la seua competència.   
r) Coordinar, tècnicament i funcionalment, les actuacions de les direccions territorials en matèries de la seua competència.   
s) Planificar, coordinar, consensuar i homogeneïtzar criteris i mètodes de treball entre les unitats d'igualtat. Fer el seguiment de les activitats corresponents a les unitats d'igualtat de la Generalitat i el seu sector públic.   
t) Representar les unitats d'igualtat en els diferents programes, plans i estratègies que tinguen impacte de gènere, i promoure la transversalitat de les polítiques de gènere i d'igualtat en tots els departaments de la Generalitat.   
u) Assessorar, d'acord amb criteris de competència tècnica i des d'una perspectiva de gènere, les unitats d'igualtat.  
v) Elaborar i analitzar la informació i la documentació sol·licitada a les unitats d'igualtat i altres administracions a fi de preparar els informes, els estudis tècnics i les memòries necessàries.  
w) Dinamitzar el procés d'elaboració de la nova legislació en l'àmbit de la igualtat de dones i hòmens.  
x) Coadjuvar en l'elaboració de l'informe d'impacte de gènere dels pressupostos amb el departament competent en matèria d'hisenda.  
  
y) Arreplegar informació d'altres administracions en l'àmbit de la seua competència.  
z) Participar en l'elaboració dels plans estratègics de la Generalitat des de la perspectiva de gènere.   
aa) Formular les propostes d'accions formatives a l'òrgan responsable de la política de formació del personal al servici de les diferents administracions públiques de la Comunitat Valenciana per a fomentar la informació, la sensibilització i la formació en igualtat entre dones i hòmens.  
ab) Promoure la igualtat d'oportunitats de la Comunitat Valenciana mitjançant la coordinació de les diferents administracions i agents socials, així com fer el seu seguiment i l'avaluació.  
ac) Generar i difondre informació relacionada amb els recursos, les ferramentes, les guies de bones pràctiques en matèria d'igualtat en l'espai web d'igualtat de gènere de la Generalitat.  
ad) Dissenyar i realitzar estudis i enquestes per a diagnosticar les bretxes de gènere.   
ae) Qualssevol altres que, en el marc del seu àmbit funcional, li encomane la Direcció General.   
  
  
CAPÍTOL II  
De la Direcció General de Diversitat  
  
Article 6. Nivell administratiu de la Direcció General de Diversitat  
  
De la Direcció General de Diversitat depén la Subdirecció General d'Igualtat en la Diversitat, que s'estructura en els servicis següents:  
  
1. Servici de Diversitat Sexual, de Gènere i Igualtat de Tracte, al qual corresponen les funcions següents:  
a) Estudiar i proposar programes, mesures i normes que tinguen per objecte promoure el suport i el reconeixement de la diversitat i promoure la igualtat de les persones LGTBI i la lluita contra la LGTBI-fòbia.   
b) Coordinar l'actuació dels diferents òrgans i entitats de la Generalitat per al compliment de la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere en la Comunitat Valenciana, a través dels espais de coordinació institucional i del Consell Consultiu Trans de la Comunitat Valenciana.   
  
c) Coordinar l'actuació dels diferents òrgans i entitats de la Generalitat per al compliment de la Llei 23/2018, de 29 de novembre, de la Generalitat, d'igualtat de les persones LGTBI, a través de l'Estratègia valenciana LGTBI, els espais de coordinació institucional i el Consell Valencià LGTBI.   
d) Dissenyar, fer el seguiment i avaluar les actuacions que es desenvolupen per part dels municipis que compten amb finançament de l'àmbit de la seua competència a través del contracte programa, en col·laboració amb la Direcció General de Dependència i de les Persones Majors i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
  
e) Tramitar, gestionar i fer el seguiment de subvencions i ajudes del seu àmbit competencial.   
f) Tramitar, gestionar i fer el seguiment dels servicis d'atenció i assessorament a les persones LGTBI, i els servicis per a la informació, assessorament i orientació a les víctimes amb situacions discriminatòries i delictes d'odi, així com d'altres concerts de programes i servicis o de convenis en l'àmbit de les seues competències.   
g) Dissenyar les actuacions, fer seguiment i avaluar els concerts d'àmbit residencial, en l'àmbit de les seues competències, en col·laboració amb la Direcció General d'Infraestructures Sociosanitàries i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.   
  
h) Promoure l'elaboració d'estudis i investigacions, així com activitats formatives, sobre la situació de les persones LGTBI en la Comunitat Valenciana, en col·laboració amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.   
i) Impulsar i gestionar els fons bibliogràfics i documentals especialitzats en diversitat familiar, sexual i de gènere titularitat de la Direcció General.   
j) Estudiar i proposar programes, mesures i normes que tinguen per objecte promoure la igualtat de tracte, la no-discriminació i la prevenció dels delictes d'odi.   
k) Coordinar l'actuació dels diferents òrgans i entitats de la Generalitat per al compliment de l'Estratègia valenciana per a la igualtat de tracte, la no-discriminació i la prevenció dels delictes d'odi, a través dels espais de coordinació institucional.   
l) Dissenyar, fer el seguiment i avaluar actuacions per a la desestigmatització del VIH i ITS.  
m) Captar, tramitar, gestionar i fer el seguiment d'ajudes per a programes i projectes finançats o cofinançats per la Unió Europea, sense perjuí de les competències que corresponguen a la Direcció General de Fons Europeus i Sector Públic.  
n) Coordinar, tècnicament i funcionalment, les actuacions de les direccions territorials en matèries de la seua competència.   
o) Donar suport tècnic i administratiu als diferents òrgans consultius en matèria de la seua competència dependents de la Generalitat Valenciana.   
p) Aquelles que, en el marc del seu àmbit funcional, li encomane la Direcció General.  
2. Servici de Diversitat Ètnica, Cultural i Religiosa, al qual corresponen les funcions següents:  
a) Estudiar i proposar programes, mesures i normes que tinguen per objecte promoure la igualtat en la diversitat ètnica, evitar qualsevol forma de discriminació per raça, creença religiosa o lloc de naixement i nacionalitat; promoure la igualtat en la diversitat cultural i religiosa, i la lluita contra l'antigitanisme, el racisme i la discriminació per motiu de creences.   
b) Coordinar l'actuació dels diferents òrgans i entitats de la Generalitat per al compliment de l'Estratègia valenciana per a la igualtat i la inclusió del poble gitano, a través dels espais de coordinació institucional i del Consell Valencià del Poble Gitano.   
c) Dissenyar, fer el seguiment i avaluar les actuacions que es desenvolupen per part dels municipis que compten amb finançament de l'àmbit de la seua competència a través del contracte programa, en col·laboració amb la Direcció General de Dependència i de les Persones Majors i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
  
d) Tramitar, gestionar i fer el seguiment de subvencions i ajudes del seu àmbit competencial.   
e) Tramitar, gestionar i fer el seguiment del programa Kumpania, especialitzat en la infància, adolescència i joventut gitana, així com d'altres concerts de programes i servicis o de convenis en l'àmbit de les polítiques d'igualtat i inclusió del poble gitano, i de la diversitat ètnica, cultural i religiosa.   
f) Dissenyar les actuacions, fer seguiment i avaluar els concerts d'àmbit residencial, en l'àmbit de les seues competències, en col·laboració amb la Direcció General d'Infraestructures Sociosanitàries i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
  
g) Promoure l'elaboració d'estudis i investigacions, així com d'activitats formatives, sobre la situació de la diversitat ètnica, cultural i religiosa en la Comunitat Valenciana, en col·laboració amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.   
  
h) Sol·licitar, tramitar, gestionar i fer el seguiment d'ajudes per a programes i projectes finançats o cofinançats per la Unió Europea, sense perjuí de les competències que corresponguen a la Direcció General de Fons Europeus i Sector Públic.  
i) Donar suport tècnic i administratiu als diferents òrgans consultius en matèria de la seua competència dependents de la Generalitat Valenciana.   
j) Coordinar, tècnicament i funcionalment, les actuacions de les direccions territorials en matèries de la seua competència.   
k) Aquelles que, en el marc del seu àmbit funcional, li encomane la Direcció General.  
3. Servici de Migració i Refugiat, al qual corresponen les funcions següents:   
a) Estudiar i proposar programes, mesures i normes que tinguen per objecte promoure els drets de les persones migrants i refugiades en la Comunitat Valenciana, i la lluita contra la xenofòbia.   
b) Coordinar l'actuació dels diferents òrgans i entitats de la Generalitat per al compliment de l'Estratègia valenciana de migracions, a través dels espais de coordinació institucional i de participació social.   
  
c) Dissenyar, fer el seguiment i avaluar les actuacions que es desenvolupen en els programes d'atenció a persones migrants, Pangea, en els municipis que compten amb finançament a través del contracte programa, en col·laboració amb la Direcció General de Dependència i de les Persones Majors i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
d) Tramitar, gestionar i fer el seguiment de subvencions i ajudes del seu àmbit competencial.  
e) Tramitar, gestionar i fer el seguiment del servici Atlas, d'informació i especialització en matèria de migració i refugi, així com d'altres concerts de programes i servicis o convenis en l'àmbit de les seues competències.   
f) Dissenyar les actuacions, fer el seguiment i avaluar els concerts d'àmbit residencial, en l'àmbit de les seues competències, en col·laboració amb la Direcció General d'Infraestructures Sociosanitàries i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
  
g) Promoure l'elaboració d'estudis i investigacions, així com activitats formatives, sobre migració, refugi, igualtat de tracte, no-discriminació i prevenció dels delictes d'odi en la Comunitat Valenciana, en col·laboració amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
h) Sol·licitar, tramitar, gestionar i fer el seguiment d'ajudes per a programes i projectes finançats o cofinançats per la Unió Europea, sense perjuí de les competències que corresponguen a la Direcció General de Fons Europeus i Sector Públic.  
i) Donar suport tècnic i administratiu als diferents òrgans consultius en matèria de la seua competència dependents de la Generalitat Valenciana.   
j) Coordinar, tècnicament i funcionalment, les actuacions de les direccions territorials en matèries de la seua competència.   
k) Les que, en el marc del seu àmbit funcional, li encomane la Direcció General.   
  
  
CAPÍTOL III  
Del comissionat o comissionada per a la Lluita  
 contra la Violència sobre la Dona  
  
Article 7. Nivell administratiu del comissionat o comissionada per a la Lluita contra la Violència sobre la Dona  
Del Comissionat o Comissionada per a la Lluita contra la Violència sobre la Dona depén la Subdirecció General del Comissionat o Comissionada per a la Lluita contra la Violència sobre la Dona, que s'estructura en els servicis següents:  
1. Servici d'Investigació, Sensibilització i Divulgació en la Lluita contra la Violència sobre la Dona, al qual corresponen les funcions següents:  
a) Estudiar i proposar programes, mesures i normes que tinguen per objecte l'eliminació de la violència sobre les dones i l'atenció a les víctimes de violència de gènere i masclista.  
b) Informar, sensibilitzar i formar la ciutadania per a previndre i erradicar la violència de gènere.  
c) Promoure l'elaboració d'estudis i investigacions sobre la violència contra les dones que permeten la seua prevenció, detecció, atenció i erradicació.  
d) Proposar i gestionar les campanyes de sensibilització i la formació de les persones professionals en l'àmbit de la violència sobre la dona, llevat que esta formació es dirigisca al personal empleat públic de l'administració de la Generalitat, cas en què es podran proposar accions formatives a l'òrgan competent en esta matèria, que serà qui, en tot cas, s'encarregarà de la seua organització i gestió.   
e) Impulsar, coordinar, fer seguiment i avaluar els plans, els pactes i les estratègies necessàries per a combatre la violència de gènere.  
f) Donar suport tècnic i administratiu als diferents òrgans consultius en matèria de violència contra les dones dependents de la Conselleria.  
  
g) Disposar i organitzar l'arreplega de dades estadístiques de tota mena, així com l'elaboració d'informes.  
h) Elaborar i proposar disposicions normatives, resolucions, circulars, instruccions i qualsevol iniciativa legislativa en assumptes de la seua competència.  
i) Executar qualsevol altra funció que li assigne el comissionat o la comissionada.  
2. Servici de Prevenció i Atenció a les Víctimes de Violència sobre la Dona al qual corresponen les funcions següents:  
a) Realitzar totes les actuacions possibles encaminades a l'eliminació de tota situació de violència de gènere i masclista, directa o indirecta, sobre les dones, i coadjuvar en la tramitació de les denúncies que es formulen.  
b) Atendre de manera integral i continuada la problemàtica de les dones víctimes de maltractaments físics i/o psíquics, agressions sexuals, abusos sexuals i assetjament sexual, tràfic de persones i qualsevol altra situació que atempte contra la llibertat sexual de les dones, des dels diferents enfocaments professionals.  
c) Supervisar les actuacions i el funcionament dels centres en l'àmbit de les seues competències, en col·laboració amb la Direcció General d'Infraestructures Sociosanitàries.  
d) Dissenyar i fer el seguiment del model d'intervenció social i residencial dels centres de la seua àrea funcional, sense perjuí de les competències atribuïdes a la Direcció General d'Infraestructures Sociosanitàries, i cooperar amb altres administracions a este efecte.  
e) Dissenyar, implementar i supervisar els procediments de tramitació del recurs, gestionar la demanda i coordinar l'accés de les dones víctimes de la violència de gènere i dels seus fills i filles menors als recursos en el seu àmbit funcional.  
f) Gestionar les prestacions econòmiques i de reconeixement de drets específics de les dones víctimes de violències masclistes i els seus fills i filles a càrrec.  
g) Proposar, dissenyar i executar accions d'avaluació de les actuacions desenvolupades en l'àmbit de les seues competències.  
h) Realitzar actuacions orientades a garantir un adequat nivell de satisfacció de les persones usuàries dels centres i dels servicis.  
i) Assistir tècnicament les entitats locals i organitzacions d'iniciativa privada o social en la creació de centres i coadjuvar a la seua millora permanent, sense perjuí de les competències i en col·laboració i coordinació amb la Direcció General d'Infraestructures Sociosanitàries.  
  
j) Dissenyar, implementar i coordinar els procediments i protocols d'acompanyament, atenció i intervenció amb els recursos disponibles en l'àrea de prevenció i atenció a les víctimes de violència sobre les dones, per a aconseguir els mateixos estàndards de qualitat en la prestació de servicis, en coordinació amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
k) Tramitar, gestionar i fer el seguiment de subvencions, concerts de programes i servicis, convenis i ajudes, així com la coordinació i el seguiment de concerts de centres de dia o d'àmbit residencial, que tinguen com a objectiu l'atenció de dones víctimes de violència de gènere, en col·laboració i sense perjuí de les competències atribuïdes a la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
  
l) Disposar i organitzar l'arreplega de dades estadístiques, especialment les dades sobre la demanda de servicis i recursos disponibles.  
m) Elaborar, emetre informes i proposar disposicions, resolucions, circulars i instruccions en assumptes de la seua competència.  
n) Coordinar, tècnicament i funcionalment, les actuacions de les direccions territorials en matèries de la seua competència.  
o) Les altres que, en el marc del seu àmbit funcional, li encomane el comissionat o la comissionada.  
  
  
TÍTOL III  
De la Secretaria Autonòmica de Família i Serveis Socials  
  
CAPÍTOL I  
De la Direcció General de Dependència i de les Persones Majors  
  
Article 8. Nivell administratiu de la Direcció General de Dependència i de les Persones Majors  
Per a l'exercici de les seues competències, la Direcció General de Dependència i de les Persones Majors s'estructura en les unitats següents:  
1) La Subdirecció General de Dependència i Atenció Primària  
2) La Subdirecció General de Persones Majors  
  
  
  
Article 9. Subdirecció General de Dependència i Atenció Primària  
  
La Subdirecció General de Dependència i Atenció Primària s'estructura en els servicis següents:  
1.Servici de Coordinació de Servicis Socials d'Atenció Primària Bàsica, al qual corresponen les funcions següents:  
a) Dissenyar i coordinar la xarxa d'atenció primària bàsica de servicis socials en les corporacions locals, sense perjuí de les competències de la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
  
b) Ordenar i definir les característiques i el contingut dels programes i les prestacions bàsiques de servicis socials.  
c) Coordinar i gestionar amb les entitats locals la resolució dels programes individuals d'atenció i la implantació del Servici d'Ajuda en Domicili, derivat de l'aplicació de la Llei reguladora de la dependència.  
  
d) Dissenyar, implantar i supervisar els protocols d'intervenció en matèria d'atenció primària bàsica de servicis socials.  
e) Homogeneïtzar protocols d'actuació, valoració i baremació de servicis, prestacions i recursos de l'Administració pública amb competència en atenció primària bàsica de servicis socials.  
f) Executar, fer el seguiment i avaluar els projectes que s'emmarquen en els programes bàsics de servicis socials que puguen ser promoguts per altres administracions públiques, o en col·laboració amb estes.  
  
g) Coordinar amb la resta d'administracions públiques els protocols d'accés de les persones usuàries al Sistema Públic Valencià de Servicis Socials d'atenció primària bàsica.  
h) Coordinar la implantació del sistema d'informació d'usuaris de servicis socials i la seua ampliació com a instrument de treball per a la intervenció social, amb col·laboració de la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
i) Coordinar amb l'Administració general de l'Estat la gestió de les prestacions bàsiques i la implantació de les aplicacions informàtiques per a les entitats locals.  
j) Elaborar la normativa i les instruccions necessàries per al correcte desplegament i l'aplicació de la Llei 39/2006, de 14 de desembre, de promoció de l'autonomia personal i atenció a les persones en situació de dependència (en avant, Llei de dependència) , en l'àmbit de les seues competències.  
k) Les altres que, en el marc del seu àmbit funcional, li encomane la Direcció General.  
2.Servici de Coordinació de Servicis Socials d'Atenció Primària Específica, al qual corresponen les funcions següents:  
a) Planificar i coordinar la xarxa d'atenció primària específica de servicis socials en les corporacions locals, sense perjuí de les competències que en este àmbit desenvolupen les altres direccions generals del departament.  
b) Coordinar i establir criteris homogenis amb les direccions generals competents respecte al funcionament dels servicis d'atenció diürna i nocturna, d'atenció ambulatòria i d'allotjament alternatiu de l'atenció primària de caràcter específic, sense perjuí de la delegació que, si és el cas, puga efectuar-se en les entitats locals.  
  
c) Coordinar i gestionar els procediments destinats a l'assignació de les prestacions i servicis derivats dels programes individuals d'atenció, en col·laboració amb la Direcció General de les Persones amb Discapacitat.  
d) Ordenar, definir i supervisar les característiques, el contingut dels programes, els protocols d'intervenció i les prestacions específiques d'atenció primària de servicis socials en coordinació amb les direccions generals que desenvolupen competències en este àmbit.  
e) Homogeneïtzar protocols d'actuació, valoració i baremació de servicis, prestacions i recursos de l'Administració pública amb competència en atenció primària específica de servicis socials.  
f) Promoure la coordinació i integració dels servicis municipals d'atenció primària específica a persones, famílies i als diferents col·lectius d'atenció.  
g) Tramitar les revisions del programa individual d'atenció per canvi de recurs de servici residencial i centre de dia i de nit.  
h) Tramitar i realitzar les propostes de resolució del servici de teleassistència derivat de la llei reguladora de la dependència.  
i) Estudiar i tramitar els expedients de l'assistent personal, especialment el relatiu a la persona assistent terapèutica infantil, i de l'assignació de prestacions vinculades de garantia residencials.  
j) Elaborar la normativa i les instruccions necessàries per al correcte desplegament i aplicació de la normativa reguladora de la dependència en l'àmbit de les seues competències.  
k) Les altres que, en el marc del seu àmbit funcional, li encomane la Direcció General.  
3.Servici de Reconeixement del Grau de Dependència, al qual corresponen les funcions següents:  
a) Establir, programar i gestionar els procediments d'informació, accés, valoració i reconeixement de la situació de dependència, i les seues corresponents revisions, en coordinació amb els equips d'atenció primària de servicis socials.  
b) Ordenar el procediment administratiu de dependència fins a la fase de proposta del programa individual d'atenció, supervisar l'aplicació correcta d'este, i facilitar l'accés a la ciutadania i als professionals que el gestionen.  
c) Dissenyar i definir les característiques i el contingut de la cartera de servicis i prestacions que hi ha en la legislació sobre dependència.  
d) Planificar i coordinar els recursos i servicis de promoció de l'autonomia personal i atenció a les persones en situació de dependència en l'àmbit de la Comunitat Valenciana.  
e) Impulsar la formació en matèria de dependència de les persones professionals i cuidadores, en col·laboració amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
f) Establir els mecanismes de coordinació amb els diferents àmbits dels servicis socials i sanitaris en la prestació dels programes i servicis en l'àmbit de la dependència.  
g) Supervisar la documentació que es reba en la Conselleria en matèria de dependència, i també el requeriment, si és el cas, de la documentació necessària per a tramitar-la.  
h) Elaborar la normativa i les instruccions necessàries per al correcte desplegament i l'aplicació de la llei de dependència, en l'àmbit de les seues competències.  
i) Les altres que, en el marc del seu àmbit funcional, li encomane la Direcció General.  
4.Servici de Prestacions i Relacions Administratives, al qual corresponen les funcions següents:  
a) Establir, programar, coordinar i simplificar els procediments d'assignació, gestió i supervisió de les prestacions econòmiques a favor de les persones en situació de dependència derivades dels programes individuals d'atenció.  
b) Gestionar i elaborar les propostes de programa individual d'atenció en matèria de prestacions econòmiques de dependència.  
c) Gestionar i proposar els programes individuals d'atenció de prestacions econòmiques de dependència.  
d) Gestionar la comptabilitat i la tramitació administrativa de les resolucions de prestacions econòmiques de dependència i de la retroactivitat de persones dependents o dels seus hereus.  
e) Gestionar la comptabilitat de les execucions de sentències del Tribunal Superior de Justícia de la Comunitat Valenciana.  
f) Aportar a l'Administració general de l'Estat la informació necessària per a la percepció del nivell mínim de protecció garantit.  
  
g) Certificar mensualment en l'Institut de Majors i Servicis Socials les altes, les baixes i les modificacions que es produïsquen en prestacions i servicis de dependència.  
h) Planificar, depurar i enviar dades al sistema d'informació del Sistema per a l'Autonomia i Atenció a la Dependència.  
i) Tramitar les revisions del programa individual d'atenció derivades del canvi de grau, canvi de persona cuidadora i les extincions del programa individual d'atenció per qualsevol causa prevista en la normativa jurídica.  
j) Fer l'avaluació periòdica del funcionament de la competència d'atenció a la dependència en l'àmbit de la Comunitat Valenciana en col·laboració amb el Servici de Reconeixement del Grau de Dependència.  
k) Elaborar la normativa i les instruccions necessàries per al correcte desplegament i aplicació de la normativa reguladora de la dependència en l'àmbit de les seues competències, en relació amb les prestacions econòmiques.  
l) Les altres que, en el marc del seu àmbit funcional, li encomane la Direcció General.  
5.Servici de Procediments Jurídics Especials, al qual corresponen les funcions següents:  
a) Tramitar i proposar la resolució dels recursos en relació amb el funcionament de l'administració respecte a la dependència.  
b) Tramitar i proposar la resolució de les queixes en relació amb el funcionament de l'administració respecte a la dependència.  
c) Instruir i realitzar les corresponents propostes de resolució, en relació amb els expedients de responsabilitat patrimonial derivats del funcionament de la Conselleria en matèria de dependència, incloent-hi els corresponents informes econòmics.  
d) Informar de les queixes de les persones titulars del Síndic de Greuges i del Defensor del Poble que es tramiten en relació amb expedients derivats de la dependència.  
e) Tramitar i proposar les resolucions dels expedients administratius de reconeixement de drets amb caràcter retroactiu a persones dependents o a hereus, si és el cas.  
f) Coordinar amb l'Advocacia de la Generalitat la tramitació i resolució de processos contenciosos derivats de la dependència.  
g) Elaborar la normativa i les instruccions necessàries per al desplegament i l'aplicació correctes de la normativa reguladora de la dependència en l'àmbit de les seues competències.  
h) Les altres que, en el marc del seu àmbit funcional, li encomane la Direcció General.  
  
Article 10. Subdirecció General de Persones Majors  
La Subdirecció General de Persones Majors s'estructura en els servicis següents:  
1.Servici d'Atenció a les Persones Majors i Promoció de l'Envelliment Actiu, al qual corresponen les funcions següents:  
a) Estudiar i proposar programes, mesures i normes que tinguen per objecte fomentar l'envelliment actiu, la solidaritat intergeneracional i la plena participació i inclusió de les persones majors en la societat, permetre que tinguen més autonomia i independència, previndre possibles situacions de dependència, donar resposta a la soledat no desitjada, així com garantir la seua atenció social.  
b) Dissenyar i executar activitats culturals, formatives, lúdiques, d'oci i temps lliure adscrites a l'envelliment actiu, i també programes de cooperació social i convivència dirigits a la inclusió social de les persones majors, en coordinació amb les entitats locals i associacions de majors i entitats socials en general.  
c) Tramitar, gestionar i fer el seguiment de subvencions, convenis i ajudes, així com els concerts de programes i servicis en l'àmbit de les seues competències.  
d) Dissenyar el model i fer el seguiment i l'avaluació de les actuacions que es desenvolupen en els municipis que compten amb finançament a través de contracte programa, en col·laboració amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
e) Dissenyar, desenvolupar i fer seguiment dels plans, pactes i estratègies en l'àmbit de les seues competències.  
f) Coordinar, tècnicament i funcionalment, les actuacions de les direccions territorials en matèries de la seua competència.  
g) Donar suport tècnic i administratiu al Consell Valencià de les Persones Majors.  
h) Coordinar l'actuació dels diferents òrgans i entitats de la Generalitat amb la finalitat de promoure la plena participació i inclusió de les persones majors en la societat, així com la seua atenció social.  
i) Elaborar i dissenyar programes i normes que promocionen els drets dels majors en col·laboració amb altres conselleries, administracions i institucions privades i els centres d'acció social (CEA) .  
  
j) Promoure l'elaboració d'estudis i investigacions sobre la situació de les persones majors en la Comunitat Valenciana, en coordinació amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials, així com amb les universitats.  
k) Promoure, implementar i coordinar mesures dirigides a sensibilitzar la societat sobre la discriminació que patixen les persones majors i donar valor a este col·lectiu.  
l) Impulsar l'accés de les persones majors a les noves tecnologies i promoure mesures per a evitar la discriminació digital d'este col·lectiu.  
  
m) Dissenyar, desenvolupar i fer el seguiment dels plans, els pactes i les estratègies en l'àmbit de les seues competències.  
n) Les altres que, en el marc del seu àmbit funcional, li encomane la Direcció General.  
2.Servici de Centres de Persones Majors, al qual corresponen les funcions següents:  
a) Estudiar i proposar programes, mesures i normes que tinguen per objecte garantir l'atenció social i residencial, i la millora de la prestació de servicis a les persones majors.  
b) Dissenyar i fer el seguiment del model d'intervenció social i residencial, dels centres de la seua àrea funcional, sense perjuí de les competències atribuïdes a la Direcció General d'Infraestructures Sociosanitàries, i cooperar amb altres administracions a este efecte.  
c) Dissenyar, implementar i coordinar els procediments i protocols d'acompanyament, atenció i intervenció sobre persones majors corresponents als recursos en l'àrea funcional de la Direcció General.  
  
d) Dissenyar, implementar i supervisar els procediments de tramitació del recurs, gestionar la demanda i coordinar l'accés de les persones majors als recursos en l'àmbit de les seues competències.  
e) Instruir els procediments sancionadors que li siguen competents per raó de la matèria.   
f) Supervisar les actuacions i el funcionament dels centres en l'àmbit de les seues competències, en col·laboració amb la Direcció General d'Infraestructures Sociosanitàries.  
g) Coordinar i supervisar el procediment relatiu a l'aplicació de les taxes per la prestació del servici d'atenció social a persones majors.  
  
h) Preparar, tramitar, gestionar i fer el seguiment de subvencions, concerts de programes i servicis, convenis i ajudes, així com fer la coordinació i el seguiment de concerts de centres de dia o d'àmbit residencial, que tinguen com a objectiu l'atenció de persones majors, en col·laboració i sense perjuí de les competències atribuïdes a la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
  
i) Implantar protocols i procediments en els diferents centres i departaments per a aconseguir els mateixos estàndards de qualitat en la prestació de servicis, en col·laboració amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
j) Disposar i organitzar l'arreplega de dades estadístiques, especialment, les dades sobre la demanda de servicis i recursos disponibles.  
k) Proposar, dissenyar i executar protocols, programes, projectes i qualsevol tipus d'actuació per a la coordinació sociosanitària i per a la millora de la prestació de servicis a les persones majors.  
l) Elaborar, emetre informes i proposar disposicions, resolucions, circulars i instruccions en assumptes de la seua competència.  
m) Coordinar, tècnicament i funcionalment, les actuacions de les direccions territorials en matèries de la seua competència.  
n) Les altres que, en el marc del seu àmbit funcional, li encomane la Direcció General.  
  
  
CAPÍTOL II  
De la Direcció General d'Inclusió i Cooperació al Desenvolupament  
  
Article 11. Nivell administratiu de la Direcció General d'Inclusió i Cooperació al Desenvolupament  
Per a l'exercici de les seues competències, la Direcció General d'Inclusió i Cooperació al Desenvolupament s'estructura en les següents unitats:  
1) La Subdirecció General de Cooperació Internacional al Desenvolupament.   
2) La Subdirecció General de Prestacions Socials.  
3) La Subdirecció General de Polítiques i Programes d'Inclusió.   
Article 12. Subdirecció General de Cooperació Internacional al Desenvolupament  
La Subdirecció General de Cooperació Internacional al Desenvolupament s'estructura en els servicis següents:  
1. Servici de Gestió de Programes i Cooperació, al qual corresponen les funcions següents:   
a) Tramitar les convocatòries de subvencions i ajudes de concurrència competitiva en matèria de cooperació internacional al desenvolupament, finançades amb càrrec en els pressupostos de la Generalitat, excepte les encomanades expressament a altres servicis.   
b) Gestionar econòmicament i pressupostàriament totes les subvencions i ajudes derivades de les convocatòries de concurrència competitiva en matèria de cooperació internacional al desenvolupament finançades amb càrrec en els pressupostos de la Generalitat, excepte les encomanades expressament a altres servicis.   
c) Proposar directrius normatives sobre el seguiment i la justificació econòmica, per a la preparació de totes les convocatòries d'ajudes i subvencions en matèria de cooperació internacional al desenvolupament finançades amb càrrec en els pressupostos generals de la Generalitat.   
  
d) Proposar directrius normatives per a l'elaboració de l'esborrany d'avantprojecte de pressupostos, així com de projectes normatius sobre seguiment i justificació econòmica de programes d'ajudes i subvencions sobre matèries de competència de la direcció general.   
e) Coordinar la revisió de la justificació econòmica dels programes, els projectes i les accions finançades amb càrrec als pressupostos de la Generalitat en matèria de cooperació internacional al desenvolupament, excepte les encomanades expressament a altres servicis.  
f) Tramitar els expedients de reintegrament de subvencions i ajudes en matèria de cooperació internacional al desenvolupament.   
g) Gestionar el Registre d'agents de la cooperació al desenvolupament de la Comunitat Valenciana.   
h) Prestar assistència tècnica als òrgans consultius i de participació, implementats en el marc legislatiu i reglamentari de la cooperació valenciana al desenvolupament en l'àmbit de les seues funcions.   
i) Qualsevol altra que se li encomane en relació amb les matèries que li són pròpies.  
2. Servici d'Anàlisi, Estudis, Promoció i Seguiment, al qual corresponen l'exercici de les funcions següents:  
a) Proposar directrius tècniques per a l'elaboració del Pla director de la cooperació valenciana i dels seus plans d'acció anual respectius, i gestionar la seua implementació, seguiment i avaluació, en coordinació amb la resta dels departaments implicats i agents de la cooperació valenciana.   
b) Proposar directrius tècniques per a l'elaboració dels plans i els programes estratègics en matèria de cooperació internacional al desenvolupament, educació per a la ciutadania global, a partir dels objectius, les prioritats i les línies d'actuació assenyalades per la Direcció General, i gestionar la seua implementació, seguiment i avaluació, en coordinació amb la resta dels departaments implicats i agents de la cooperació valenciana.   
c) Promoure la realització d'estudis i avaluacions aplicades a la millora dels instruments de cooperació internacional al desenvolupament, des d'un enfocament de gestió per a resultats de desenvolupament orientat a l'aprenentatge, la innovació i la rendició de comptes.   
d) Facilitar la consulta i la participació de les institucions i els agents socials implicats en la cooperació valenciana en les polítiques i accions del Consell en matèria de cooperació al desenvolupament i la solidaritat.   
e) Prestar assistència tècnica als òrgans consultius i de participació, implementats en el marc legislatiu i reglamentari de la cooperació valenciana al desenvolupament en l'àmbit de les seues funcions.   
f) Proposar, impulsar i coordinar amb l'Administració general de l'Estat, les comunitats autònomes, les administracions i les institucions públiques, estatals i supraestatals, en l'àmbit de la cooperació internacional al desenvolupament, programes i projectes de cooperació.   
g) Proposar directrius tècniques per a l'elaboració de les convocatòries de subvencions en matèria de cooperació internacional al desenvolupament, finançades amb càrrec en els pressupostos de la Generalitat.   
h) Elaborar els instruments i coordinar la gestió del seguiment tècnic i l'avaluació dels programes, els projectes i les actuacions finançades per la Generalitat en matèria de cooperació internacional al desenvolupament, en matèria de sensibilització i educació per a la ciutadania global.   
i) Elaborar informes tècnics de les convocatòries de subvencions en matèria de cooperació internacional al desenvolupament, educació per a la ciutadania global i ajuda humanitària, orientats a millorar la coordinació dels recursos existents i l'eficàcia de les actuacions finançades.   
  
j) Proposar directrius tècniques per a l'elaboració del pla de control dels projectes finançats per la Generalitat, en el marc de les convocatòries de cooperació al desenvolupament, i gestionar la seua implementació en coordinació amb la resta dels servicis i agents implicats.  
k) Proposar el seguiment en terreny dels programes, els projectes i les actuacions de cooperació al desenvolupament en el marc del pla de control.  
l) Fomentar mesures per a la promoció del voluntariat internacional en cooperació al desenvolupament.  
m) Qualsevol altra que se li encomane en relació amb les matèries que li són pròpies.  
3. Servici d'Acció Humanitària, Protecció a Persones Defensores de Drets Humans i Gestió de Convenis, al qual correspon l'exercici de les funcions següents:   
a) Impulsar, seguir i avaluar l'Estratègia d'acció humanitària de la Comunitat Valenciana.   
b) Donar suport tècnic i administratiu al Comité Permanent d'Acció Humanitària de la Comunitat Valenciana (CAHE) , al Consell Valencià de Cooperació Internacional al Desenvolupament, així com a la resta d'òrgans consultius i participatius en matèria de cooperació internacional al desenvolupament.   
c) Realitzar el seguiment dels procediments de concessió de subvencions i ajudes derivades de les convocatòries en règim de concurrència competitiva i dels convenis de col·laboració, sense perjuí de les funcions que en esta matèria corresponguen al Servici de Coordinació Administrativa i Suport Tècnic, així com el seu seguiment, avaluació i justificació posterior.   
d) Coordinar les actuacions d'acció humanitària, en col·laboració amb els altres servicis de la direcció general, així com amb altres comunitats autònomes i amb l'Administració general de l'Estat.   
e) Proposar directrius tècniques per a l'elaboració del programa de protecció a persones defensores de drets humans i realitzar el seguiment tècnic, la justificació i l'avaluació dels projectes i les actuacions finançats amb càrrec als pressupostos de la Generalitat.   
  
f) Proposar, gestionar, executar i realitzar el seguiment tècnic dels convenis la gestió dels quals s'encomane a la Direcció General d'Inclusió i Cooperació al Desenvolupament, sense perjuí de les competències que en esta matèria corresponen a la Subsecretaria.   
g) Planificar i elaborar les propostes de contractació d'estudis, accions, informes, estadístiques i desenvolupament de ferramentes en matèria d'acció humanitària i convenis.   
h) Col·laborar en l'elaboració de projectes normatius, l'elaboració dels plans i programes i de convocatòries d'ajudes i subvencions sobre matèries de competència de la direcció general, i en l'elaboració dels instruments per al seguiment tècnic i l'avaluació dels projectes i les actuacions finançats per la Generalitat en matèria d'acció humanitària i protecció a persones defensores de drets humans, en coordinació amb la resta de departaments implicats i agents de la cooperació valenciana.  
  
i) Col·laborar i assessorar altres departaments i òrgans de la Generalitat en matèries relacionades amb l'acció humanitària i la protecció a persones defensores de drets humans.   
j) Promoure la formació especialitzada i la professionalització de les persones cooperants de la Comunitat Valenciana, llevat que esta formació es dirigisca al personal empleat públic de l'administració de la Generalitat, cas en què es podran proposar accions formatives a l'òrgan competent en esta matèria, que serà qui, en tot cas, s'encarregarà d'organitzar-la i gestionar-la.   
k) Totes les funcions que en matèria d'acció humanitària se li encomanen, quan així es determine.   
4. Servici de Coordinació de l'Agenda 2030 de Desenvolupament Sostenible, al qual correspon l'exercici de les funcions següents:   
a) Impulsar i fomentar l'aplicació d'Objectius de Desenvolupament Sostenible per part de cada un dels departaments de la Generalitat i del seu sector públic instrumental dependent   
b) Col·laborar amb l'Administració general de l'Estat i amb altres administracions, organismes i institucions nacionals o supranacionals per a la realització de programes conjunts per a la consecució dels objectius de desenvolupament sostenible de l'Agenda 2030, així com intercanviar informació i indicadors estadístics.   
c) Proposar directrius tècniques per a la preparació de les convocatòries d'ajudes i convenis de col·laboració en matèria dels objectius de desenvolupament sostenible i finançats amb càrrec als pressupostos de la Generalitat.   
d) Impulsar, seguir i tramitar els procediments de concessió de subvencions mitjançant convenis de col·laboració en matèria de cooperació universitària al desenvolupament i coordinació d'agents de cooperació.  
  
e) Impulsar, seguir i tramitar les convocatòries de concurrència competitiva en el marc de les seues competències.  
f) Donar suport tècnic i administratiu a l'Alt Consell Consultiu per al Desenvolupament de l'Agenda 2030 de la Generalitat per al desenvolupament de les seues funcions, d'acord amb el que establix l'article 6 del Decret 94/2018, de 20 de juliol, del Consell, de creació d'òrgans d'assessorament i participació en matèria d'objectius de desenvolupament sostenible, així com a la resta dels òrgans col·legiats que arreplega la Llei 18/2017, de 14 de desembre, de Cooperació i Desenvolupament Sostenible, en l'àmbit de les seues funcions.   
g) Impulsar l'elaboració i la redacció de l'Estratègia autonòmica de desenvolupament sostenible.   
h) Proposar i desenvolupar accions per a l'impuls de la formació i la investigació en matèria de cooperació internacional al desenvolupament i proposar directrius tècniques per a l'establiment de convenis amb institucions acadèmiques, així com realitzar el seguiment tècnic, la justificació i l'avaluació d'estos, llevat que esta formació es dirigisca al personal empleat públic de l'administració de la Generalitat, cas en què es podran proposar accions formatives a l'òrgan competent en esta matèria, que serà qui, en tot cas, s'encarregarà d'organitzar-les i gestionar-les.   
  
i) Proposar i desenvolupar accions per a l'impuls de la investigació en matèria dels objectius de desenvolupament sostenible de l'Agenda 2030.   
j) Secundar i impulsar estratègies de comunicació sobre els objectius de desenvolupament sostenible i divulgar els avanços aconseguits en la Comunitat Valenciana.   
k) Qualsevol altra que se li encomane en relació amb les matèries que li són pròpies.  
  
Article 13. Subdirecció General de Prestacions Socials  
La Subdirecció General de Prestacions Socials s'estructura en els servicis següents:   
1. Servici de Prestacions Inclusives, al qual corresponen les funcions següents:   
a) Establir, programar i coordinar els procediments d'accés a les prestacions socials adscrites a la inclusió social, ruptura de la transmissió generacional de l'empobriment i redistribució de la riquesa.   
  
b) Establir, programar i gestionar els procediments d'informació, accés, valoració i reconeixement de les prestacions socials, i les seues corresponents revisions, en coordinació amb els equips d'atenció primària de servicis socials.   
c) Ordenar el procediment administratiu de renda valenciana d'inclusió i facilitar l'accés a la ciutadania i als professionals que el gestionen.   
d) Crear una xarxa i donar suport a les entitats locals col·laboradores en la gestió de les prestacions i responsables de les accions d'inserció sociolaboral de les persones titulars i beneficiàries d'estes.   
e) Establir mecanismes de coordinació en l'aplicació dels servicis i programes associats a la renda valenciana d'inclusió entre les entitats locals i les entitats del tercer sector.   
f) Elaborar la normativa i les instruccions necessàries per al correcte desenvolupament i l'aplicació de la Llei 19/2017, de 20 de desembre, de la Generalitat Valenciana, de la renda valenciana d'inclusió, en l'àmbit de les seues competències.   
g) Coordinar, fer el seguiment i avaluar amb l'Administració general de l'Estat la gestió de l'ingrés mínim vital, de les prestacions no contributives de discapacitat i jubilació, del fons d'assistència social i de les prestacions a què es referix la disposició transitòria única del Reial decret legislatiu 1/2013, de 29 de novembre, pel qual s'aprova el text refós de la llei general de drets de les persones amb discapacitat i la seua inclusió social.   
h) Les altres que, en el marc del seu àmbit funcional, li encomane la Direcció General.   
2. Servici de Procediments Especials de Renda Valenciana d'Inclusió, al qual corresponen les funcions següents:   
a) Tramitar i proposar les resolucions dels recursos en relació amb el funcionament de l'administració respecte a la renda valenciana d'inclusió.   
b) Tramitar i proposar les resolucions de les queixes en relació amb el funcionament de l'administració respecte de la renda valenciana d'inclusió.   
c) Coordinar-se amb l'Advocacia de la Generalitat per a la tramitació i resolució de processos contenciosos derivats de la renda valenciana d'inclusió.   
d) Emetre informes i proposar disposicions, resolucions, circulars i instruccions en assumptes de la seua competència.   
e) Impulsar la formació en matèria de la renda valenciana d'inclusió, en col·laboració amb la Direcció General de l'Institut Valencià de Formació, Investigació i Qualitat dels Serveis Socials.   
f) Les altres que, en el marc del seu àmbit funcional, li encomane la Direcció General.   
3. Servici de Gestió i Seguiment de la Renda Valenciana d'Inclusió, al qual corresponen les funcions següents:  
a) Coordinar la gestió i tramitació dels expedients de renda valenciana d'inclusió i supervisar l'aplicació correcta del procediment administratiu per al reconeixement del dret a percebre-la.  
  
b) Establir, programar, coordinar i simplificar els procediments de supervisió de les prestacions econòmiques de la renda valenciana d'inclusió, establits per al seu seguiment i control.   
c) Avaluar periòdicament el funcionament de la renda valenciana d'inclusió, en col·laboració amb la resta de servicis d'este departament. Proposar les mesures necessàries derivades dels sistemes d'avaluació i control implementats.  
d) Disposar i organitzar l'arreplega de dades estadístiques. Promoure l'elaboració d'estudis i investigacions i col·laborar amb altres institucions i organismes en matèria de renda valenciana d'inclusió.  
e) Tramitar i proposar la resolució dels procediments de reintegrament de prestacions indegudes.  
f) Tramitar i proposar la resolució dels procediments sancionadors en matèria de renda valenciana d'inclusió.  
g) Les altres que, en el marc del seu àmbit funcional, li encomane la Direcció General.  
  
Article 14. La Subdirecció General de Polítiques i Programes d'Inclusió  
La Subdirecció General de Polítiques i Programes d'Inclusió s'estructura en els servicis següents:  
1. Servici d'Inclusió Social, Desenvolupament Comunitari i Voluntariat, al qual corresponen les funcions següents:   
a) Gestionar el seguiment i l'avaluació del Pla valencià d'inclusió i cohesió social, com a instrument d'ordenació i direcció estratègic de les accions i mesures d'inclusió i cohesió social vinculades al territori.   
  
b) Gestionar estratègies específiques adscrites a evitar i/o pal·liar les desigualtats patides per col·lectius vulnerables o en situació d'exclusió social, i promoure accions preventives, de diagnòstic, d'intervenció i de seguiment per a la cobertura de les necessitats bàsiques de les persones, famílies, o, si és el cas, unitats de convivència.   
c) Gestionar, desenvolupar i fer el seguiment dels programes de desenvolupament comunitari com a ferramenta d'inclusió i de cohesió social.   
d) Elaborar i coordinar un pla de barris inclusius que incloga accions coordinades entre tots els àmbits de l'administració implicats, entitats locals i entitats del tercer sector en l'àmbit urbanístic, educatiu, sanitari, social i laboral.   
e) Promoure polítiques de suport al voluntariat social com a ferramenta de cohesió i vertebració del territori, basades en la promoció de la participació ciutadana.   
f) Coordinar les accions de convivència social amb les entitats i plataformes en què s'organitza, amb el foment de l'ús dels recursos comunitaris dirigits cap a la consecució d'objectius comuns que permeten afavorir i millorar les condicions socials des d'un enfocament global i integrador.   
g) Col·laborar en la política d'accés a la vivenda social per a col·lectius o persones vulnerables desenvolupada per la direcció general competent en matèria de vivenda.   
h) Portar el seguiment, comprovar la justificació i avaluar els concerts de programes i servicis, subvencions, ajudes, convenis i prestacions, en matèria d'inclusió social, desenvolupament comunitari i voluntariat.  
i) Elaborar els documents tècnics, les instruccions i els procediments en matèries relacionades amb els col·lectius de persones en situació o risc d'exclusió social.   
j) Dissenyar les actuacions, fer el seguiment i avaluar els concerts d'àmbit residencial que gestionen places destinades a persones pertanyents a col·lectius vulnerables, en col·laboració amb la Direcció General d'Infraestructures de Servicis Socials i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.   
k) Dissenyar, fer seguiment i avaluar les actuacions que es desenvolupen per part dels municipis que compten amb finançament per al desenvolupament del Programa de barris inclusius a través del contracte programa, en col·laboració amb la Direcció General d'Atenció Primària i Autonomia Personal i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.   
l) Totes les que, en el marc del seu àmbit funcional, li encomane la Direcció General.  
 2. Servici de Gestió de Programes Europeus i Estatals, al qual corresponen les funcions següents:   
a) Elaborar les bases reguladores, gestionar, fer el seguiment i la justificació de les ajudes del 0,7 % de l'IRPF destinades a programes d'interés general per a atendre finalitats d'aspecte social.   
b) Coordinar tècnicament amb l'Administració general de l'Estat el desenvolupament dels programes socials de l'IRPF.   
c) Elaborar les bases reguladores, gestionar, fer el seguiment i la justificació dels programes dels fons europeus d'àmbit social destinats a la inclusió social i la inserció sociolaboral de col·lectius vulnerables i en situació d'exclusió social desenvolupats per les entitats del tercer sector.   
  
d) Realitzar el seguiment i comprovar la justificació documental del programa d'implementació d'itineraris integrats per a la inserció sociolaboral de persones en situació o risc d'exclusió social, desenvolupats per les entitats locals, en col·laboració amb la Direcció General del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
e) Tramitar els expedients de reintegrament de subvencions i ajudes gestionades en el servici.  
f) Elaborar els documents tècnics i les instruccions necessàries per al correcte desenvolupament de la gestió de les ajudes del seu àmbit competencial.   
g) Les altres que, en el marc del seu àmbit funcional, li encomane la Direcció General.  
  
  
CAPÍTOL III  
De la Direcció General de Família,  
 Infància i Adolescència i Repte Demogràfic  
  
Article 15. Nivell administratiu de la Direcció General de Família, Infància i Adolescència i Repte Demogràfic  
De la Direcció General de Família, Infància i Adolescència i Repte Demogràfic depén la Subdirecció General de Família, Infància i Adolescència i Repte Demogràfic, que s'estructura en els servicis següents:  
  
1. Servici de Promoció dels Drets de la Infància i Adolescència, Família i Repte Demogràfic, al qual corresponen les funcions següents:  
a) Dissenyar i implementar accions de foment i sensibilització relacionades amb la promoció dels drets de la infància i l'adolescència.  
  
b) Promoure el dret a la participació individual, col·lectiva, de qualitat i transversal dels xiquets, xiquetes i adolescents en tots els àmbits.  
  
c) Potenciar el benestar infantil i el seu desenvolupament personal, mitjançant accions que ajuden a prendre consciència dels seus drets i responsabilitats, i a assumir una actitud proactiva davant de les necessitats existents.  
d) Promoure accions de suport i promoció dels drets de la infància i adolescència, així com de les seues famílies, en les àrees rurals i xicotets municipis de la Comunitat Valenciana.  
e) Estudiar i proposar programes, mesures i normes que tinguen per objecte promoure el suport a les famílies i el reconeixement de la diversitat familiar.   
f) Coordinar i fer el seguiment de la gestió dels títols de reconeixement de les famílies nombroses i monoparentals que es tramiten en les direccions territorials.   
g) Estudiar, avaluar i divulgar la situació actual en relació amb els drets de la infància en la Comunitat Valenciana, així com la situació de les famílies en la Comunitat Valenciana, i promoure la implementació de programes per a garantir el seu respecte i exercici.  
h) Dissenyar i executar accions formatives dirigides a les persones professionals sobre l'aplicació dels drets de la infància i l'adolescència, així com la diversitat familiar, en coordinació i sense perjuí de les competències d'altres centres directius, llevat que esta formació es dirigisca al personal empleat públic de l'administració de la Generalitat, cas en què es podran proposar accions formatives a l'òrgan competent en esta matèria, que serà el que, en tot cas, s'encarregarà de la seua organització i gestió.   
i) Donar suport tècnic i administratiu als diferents òrgans consultius en l'àmbit de les seues competències.  
j) Dissenyar els plans, els pactes i les estratègies de les matèries atribuïdes i fer el seu seguiment.  
k) Estudiar la legislació, valorar la necessitat de mesures normatives i desplegar la normativa relacionada amb la Direcció General.  
l) Analitzar els projectes normatius de la Generalitat en tramitació que incidisquen en la infància i l'adolescència, i proposar millores per a fer efectius els seus drets.  
m) Gestionar els concerts de programes i servicis, subvencions, ajudes, convenis i prestacions, i elaborar els documents tècnics, les instruccions i els procediments en matèries de la seua competència.  
n) Elaborar, emetre informes i proposar disposicions, resolucions, circulars i instruccions en assumptes de la seua competència.  
o) Les que, en el marc del seu àmbit funcional, li encomane la Direcció General.  
2.Servici de Prevenció i Foment del Bon Tracte en la Infància i Adolescència, al qual corresponen les funcions següents:  
a) Promocionar el bon tracte de la infància en l'àmbit familiar, en col·laboració amb la Direcció General de Diversitat.  
b) Impulsar actuacions en l'àmbit de la pròpia família per a previndre situacions de risc en la infància i adolescència.  
c) Desenvolupar protocols professionals relacionats amb la detecció, valoració i intervenció en situacions de vulnerabilitat, risc o desemparament.  
d) Gestionar i fer el seguiment de les actuacions i el funcionament dels recursos dirigits a la prevenció relacionats amb les situacions de desprotecció de la infància i l'adolescència; els servicis socials específics d'atenció a la infància i l'adolescència, així com a les seues famílies, i la resta de mesures tant de suport familiar com personal que suposen orientació, avaluació o intervenció davant de situacions de violència directa o indirecta contra la infància i l'adolescència, en coordinació amb la Direcció General de Dependència i de les Persones Majors.  
  
e) Coordinar i supervisar els servicis d'atenció diürna per a persones menors d'edat i dissenyar una xarxa pública que permeta l'accessibilitat al recurs.  
f) Donar a conéixer i supervisar el telèfon d'atenció a la infància.  
g) Prestar les mesures assistencials i de suport a l'emancipació necessàries per a fomentar l'autonomia personal i la competència social de les persones jóvens que hagen complit la majoria d'edat i es troben davall d'una mesura de protecció, per a possibilitar la igualtat d'oportunitats.  
h) Dissenyar i executar accions formatives dirigides a les persones professionals sobre la prevenció i el foment del bon tracte a la infància i adolescència en coordinació i sense perjuí de les competències d'altres centres directius, llevat que esta formació es dirigisca al personal empleat públic de l'administració de la Generalitat, cas en què es podran proposar accions formatives a l'òrgan competent en esta matèria, que serà el que, en tot cas, s'encarregarà de la seua organització i gestió.   
  
i) Impulsar, assessorar i donar suport a les comissions de seguiment dels recursos d'emancipació i servicis d'atenció diürna.  
j) Gestionar els concerts de programes i servicis, subvencions, ajudes, convenis i prestacions, i elaborar els documents tècnics, les instruccions i els procediments en matèries de la seua competència.  
k) Elaborar, emetre informes i proposar disposicions, resolucions, circulars i instruccions en assumptes de la seua competència.  
l) Coordinar tècnicament i funcionalment les actuacions de les direccions territorials en matèries de la seua competència.  
m) Aquelles que, en el marc del seu àmbit funcional, li encomane la Direcció General.  
3.Servici d'Acolliment Familiar i Adopció, al qual corresponen les funcions següents:  
a) Impulsar actuacions per a la protecció de la infància i adolescència en un mitjà familiar alternatiu o complementari.  
b) Dissenyar i coordinar les actuacions corresponents a l'exercici de les facultats protectores en matèria de desemparament i guarda respecte als xiquets, xiquetes i adolescents que estan en acolliment familiar o en guarda amb finalitat adoptiva.  
c) Coordinar la tramitació dels oferiments per a l'acolliment familiar, l'adopció nacional i internacional, i de les propostes d'adopció.  
  
d) Donar suport tècnic i administratiu a l'òrgan col·legiat de la direcció general que tinga atribuïdes les funcions en matèria d'acolliment familiar permanent i adopció.  
e) Exercir el control i el seguiment respecte al funcionament general dels organismes acreditats per a la intermediació en l'adopció internacional que tinguen la seua seu en la Comunitat Valenciana.  
f) Afavorir el dret essencial de les persones menors d'edat a mantindre relacions amb els seus progenitors i familiars en les situacions de ruptura familiar quan així ho establisca l'autoritat administrativa competent, per a la qual cosa gestionarà els recursos corresponents.  
g) Informar i promoure la cultura de l'acolliment familiar i prioritzar-la, en la seua forma més adequada, com a mesura de guarda en les situacions de desprotecció.  
h) Impulsar la formació contínua de les famílies d'acolliment i adoptives.  
i) Impulsar accions informatives i formatives dirigides a les persones professionals que atenen les xiquetes, xiquets i adolescents en acolliment, a les seues famílies d'acolliment i d'origen, llevat que esta formació es dirigisca al personal empleat públic de l'administració de la Generalitat, cas en què es podran proposar accions formatives a l'òrgan competent en esta matèria, que serà el que, en tot cas, s'encarregarà de la seua organització i gestió.   
j) Dissenyar i coordinar el servici d'intervencions tècniques en virtut del qual es presta el preceptiu acompanyament especialitzat a les persones menors d'edat acollides, a les famílies d'acolliment i d'origen.  
  
k) Fomentar la participació de les associacions de famílies d'acolliment i adoptives en l'actuació de l'administració en l'àmbit de les funcions que corresponen al servici.  
l) Impulsar programes de suport per a les famílies d'acolliment amb la finalitat d'atendre les necessitats que pogueren sorgir durant el procés d'acolliment familiar.  
m) Gestionar els concerts de programes i servicis, subvencions, ajudes, convenis i prestacions, i elaborar els documents tècnics, les instruccions i els procediments en matèries de la seua competència.  
n) Elaborar, emetre informes i proposar disposicions, resolucions, circulars i instruccions en assumptes de la seua competència.  
o) Coordinar tècnicament i funcionalment les actuacions de les direccions territorials en matèries de la seua competència.  
p) Les que, en el marc del seu àmbit funcional, li encomane la Direcció General.  
 4.Servici d'Acolliment Residencial i Justícia Juvenil, al qual corresponen les funcions següents:  
a) Dissenyar, implementar i coordinar el model residencial, així com els procediments i protocols d'acompanyament, atenció i intervenció corresponents a l'exercici de les facultats protectores sobre persones menors d'edat en matèria de desemparament i guarda en acolliment residencial.  
b) Dissenyar, implementar i supervisar els procediments de tramitació del recurs d'acolliment residencial tant generals com específics, en funció dels diferents objectius establits en el pla de protecció.  
  
c) Impulsar actuacions en el recurs d'acolliment residencial que afavorisquen el desenvolupament integral, holístic i comunitari dels xiquets, xiquetes i adolescents.  
d) Vetlar pel compliment dels estàndards de qualitat vigents en l'àmbit residencial, en coordinació amb la Direcció General d'Infraestructures Sociosanitàries.  
e) Gestionar i realitzar el seguiment dels casos de salut mental greu de persones menors d'edat que tenen mesures de protecció, a través de la comissió competent.  
f) Afavorir el dret essencial de les persones menors d'edat a mantindre relacions amb els seus progenitors i familiars en les situacions de ruptura familiar quan així ho establisca l'autoritat judicial competent, per a la qual cosa es gestionaran els recursos corresponents.  
g) Impulsar i, si és el cas, supervisar els programes preventius amb les persones menors de 14 anys que realitzen accions tipificades com a fets delictius i estan exemptes de responsabilitat penal.  
h) Dissenyar i coordinar l'execució de mesures judicials, en aplicació de la legislació vigent en matèria de responsabilitat penal de les persones menors d'edat.  
i) Implementar i supervisar la intervenció educativa en les residències socioeducatives, així com en les mesures judicials que no impliquen privació de llibertat.  
j) Gestionar els concerts de programes i servicis, subvencions, ajudes, convenis i prestacions, i elaborar els documents tècnics, les instruccions i els procediments en matèries de la seua competència.  
k) Dissenyar les actuacions, fer el seguiment i avaluar els concerts d'àmbit residencial, en l'àmbit de la seua competència, en col·laboració amb la Direcció General d'Infraestructures Sociosanitàries i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
  
l) Elaborar, emetre informes i proposar disposicions, resolucions, circulars i instruccions en assumptes de la seua competència.  
m) Coordinar tècnicament i funcionalment les actuacions de les direccions territorials en matèries de la seua competència.  
n) Les que, en el marc del seu àmbit funcional, li encomane la Direcció General.  
  
  
CAPÍTOL IV  
De la Direcció General de les Persones amb Discapacitat  
  
Article 16. Nivell administratiu de la Direcció General de les Persones amb Discapacitat.   
De la Direcció General de les Persones amb Discapacitat depén la Subdirecció General de les Persones amb Discapacitat, que s'estructura en els servicis següents:  
1. Servici de Centres d'Atenció a les Persones amb Discapacitat i Promoció dels seus Drets, al qual corresponen les funcions següents:  
  
a) Estudiar i proposar mesures i normes que tinguen per objecte promoure els drets de les persones amb discapacitat.  
b) Dissenyar i fer el seguiment del model d'intervenció social i residencial, dels centres de la seua àrea funcional, sense perjuí de les competències atribuïdes a la Direcció General d'Infraestructures Sociosanitàries, i cooperar amb altres administracions a este efecte.  
c) Dissenyar, implementar i coordinar els procediments i protocols d'acompanyament, atenció i intervenció per a persones amb discapacitat als recursos disponibles.  
d) Dissenyar, implementar i supervisar els procediments de tramitació del recurs, gestionar la demanda i coordinar l'accés de les persones amb discapacitat als recursos.  
e) Col·laborar amb altres conselleries i organismes en el desenvolupament de les actuacions relatives a la inserció sociolaboral, socioeducativa i sociocultural de les persones amb discapacitat.  
f) Proposar, dissenyar i executar accions d'avaluació de les actuacions desenvolupades en l'àmbit de les funcions atribuïdes.  
g) Assistir tècnicament a les entitats locals i organitzacions d'iniciativa privada o social en la creació de centres i coadjuvar a la seua millora permanent, sense perjuí de les competències i en col·laboració amb la Direcció General d'Infraestructures de Sociosanitàries.  
h) Implantar protocols i procediments en els diferents centres i departaments per a aconseguir els mateixos estàndards de qualitat en la prestació de servicis, en col·laboració amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
i) Tramitar, gestionar i fer el seguiment de subvencions, convenis i ajudes, així com dissenyar les actuacions, fer seguiment i avaluar els concerts de centres d'atenció diürna i ambulatòria o d'àmbit residencial, que tinguen com a objectiu l'atenció de persones amb discapacitat, en col·laboració amb la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
j) Supervisar les actuacions relatives al funcionament dels centres en l'àmbit de les seues competències, en col·laboració amb la Direcció General d'Infraestructures Sociosanitàries.   
k) Coordinar i supervisar el procediment relatiu a l'aplicació de les taxes per la prestació del servici d'atenció social a persones amb discapacitat.  
l) Disposar i organitzar l'arreplega de dades estadístiques, especialment, les dades sobre la demanda de servicis i recursos disponibles referits a les matèries pròpies del seu àmbit d'actuació.  
m) Elaborar, emetre informes i proposar disposicions, resolucions, circulars i instruccions en assumptes de la seua competència.  
n) Donar suport tècnic i administratiu als diferents òrgans consultius en l'àmbit de les seues competències.  
o) Coordinar, tècnicament i funcionalment, les actuacions de les direccions territorials en matèries de la seua competència.  
p) Les altres que, en el marc del seu àmbit funcional, li encomane la Direcció General.  
2. Servici de Promoció de l'Autonomia de les Persones amb Discapacitat, al qual corresponen les funcions següents:  
a) Estudiar i proposar convocatòries, programes, mesures i normes que tinguen per objecte promoure l'autonomia de les persones amb discapacitat.  
b) Promoure les activitats i els servicis relacionats amb la millora de l'autonomia i la vida independent de les persones amb discapacitat.  
  
c) Promoure i coordinar programes de prevenció, rehabilitació i inclusió de persones amb discapacitat.  
d) Promoure i coordinar les actuacions en matèria d'oci, temps lliure i vacacions de les persones amb discapacitat.  
e) Promoure i coordinar programes d'intervenció, cooperació social i convivència dirigits a la participació i la inclusió social de les persones amb discapacitat i la sensibilització de la societat.  
f) Preparar, tramitar, gestionar i fer el seguiment de subvencions, convenis i ajudes, així com tramitar, gestionar i fer el seguiment de concerts de programes i servicis en l'àmbit de les seues competències.  
  
g) Assistir tècnicament, en la implantació de programes i servicis, a les entitats locals i organitzacions d'iniciativa privada o social adscrites a les persones amb discapacitat i coadjuvar a la seua millora permanent, sense perjuí de les competències i en col·laboració i coordinació amb la Direcció General de Dependència i de les Persones Majors en el marc de les seues competències.  
h) Dissenyar el model i fer el seguiment i l'avaluació de les actuacions que es desenvolupen en els municipis que compten amb finançament a través de contracte programa, en col·laboració amb la Direcció General de Dependència i de les Persones Majors i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
i) Coordinar l'actuació dels diferents òrgans i entitats de la Generalitat amb la finalitat de promoure l'autonomia de les persones amb discapacitat.  
j) Gestionar la convocatòria de les prestacions econòmiques per a la promoció de l'autonomia personal i les ajudes personals d'atenció residencial.  
k) Fomentar actuacions dirigides a promoure l'accessibilitat universal.  
l) Gestionar el registre autonòmic de targetes d'estacionament per a persones amb mobilitat reduïda.  
m) Tramitar les sol·licituds de reconeixement i acreditació de gossos d'assistència per a persones amb discapacitat.  
n) Donar suport tècnic i administratiu als diferents òrgans consultius en l'àmbit de les seues competències.  
o) Proposar, dissenyar i executar accions d'avaluació de les actuacions desenvolupades en l'àmbit de les funcions atribuïdes.  
p) Coordinar, tècnicament i funcionalment, les actuacions de les direccions territorials en matèries de la seua competència.  
q) Les altres que, en el marc del seu àmbit funcional, li encomane la Direcció General.  
 3.Servici de Prevenció, Avaluació de la Discapacitat i Suport Social a la Salut Mental, al qual corresponen les funcions següents:  
a) Proposar, dissenyar i executar protocols, programes, projectes i qualsevol tipus d'actuació per a la coordinació sociosanitària.  
b) Coordinar i donar suport tècnic a les actuacions dels centres de valoració i orientació de la discapacitat.  
c) Promoure i coordinar el model d'atenció precoç de la Comunitat Valenciana en col·laboració amb els altres àmbits competents en la matèria.  
d) Proposar, dissenyar, coordinar i executar protocols, programes, projectes i qualsevol tipus d'actuació que tinga com a finalitat la innovació i millora de l'atenció precoç.  
e) Promoure, implementar i coordinar mesures per a la rehabilitació psicosocial, autonomia personal, participació i inclusió social de les persones amb problemes greus de salut mental.  
f) Dissenyar el model i fer el seguiment i l'avaluació dels servicis en l'àmbit de les seues competències que es desenvolupen en els municipis que compten amb finançament a través del contracte programa, en col·laboració amb la Direcció General de Dependència i de les Persones Majors i la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials.  
g) Promoure, implementar i coordinar mesures dirigides a sensibilitzar la societat sobre la discriminació que patixen les persones amb trastorn mental greu.  
h) Dissenyar, desenvolupar i fer seguiment dels plans, els pactes i les estratègies en l'àmbit de les seues competències.  
i) Proposar, dissenyar i executar accions d'avaluació de les actuacions desenvolupades en l'àmbit de les funcions atribuïdes.  
j) Donar suport tècnic i administratiu als diferents òrgans consultius en l'àmbit de les seues competències.  
k) Coordinar, tècnicament i funcionalment, en les matèries de la seua competència, les actuacions de les direccions territorials.  
l) Les altres que, en el marc del seu àmbit funcional, li encomane la Direcció General.  
  
  
TÍTOL IV  
De la Secretaria Autonòmica del Sistema Sociosanitari  
  
Article 17. Nivell administratiu de la Secretaria Autonòmica del Sistema Sociosanitari  
1. De la Secretaria Autonòmica del Sistema Sociosanitari depén la Subdirecció General d'Inspecció de Servicis Socials.  
2. De la Subdirecció General d'Inspecció de Servicis Socials depén el Servici d'Inspecció de Servicis Socials, al qual corresponen les funcions següents:   
a) Exercir la funció inspectora sobre les persones físiques o entitats que realitzen activitats de servicis socials en l'àmbit de la Comunitat Valenciana, així com sobre els centres o servicis, públics o privats, que desenvolupen este tipus d'activitats, i comprovar el compliment de les normes vigents en la matèria; estendre, si és procedent, les corresponents actes d'infracció o obstrucció, i proposar, si és el cas, les mesures correctores o de sanció corresponents.   
b) Vetlar pel respecte dels drets de les persones usuàries dels servicis socials.   
c) Comprovar el compliment de les lleis i la resta de les disposicions vigents en matèria de servicis socials, i assessorar, orientar, proposar i, si és el cas, adoptar mesures per al restabliment i l'assegurament de la legalitat, si fora necessari.   
d) Informar l'òrgan competent dels resultats de l'activitat inspectora, i proposar mesures per a elevar els nivells de qualitat dins dels plans de millora de les prestacions i servicis, a més de formular mesures correctores davant de les possibles deficiències que es puguen detectar.   
  
e) Col·laborar amb la Conselleria en les tasques de planificació, disseny, elaboració, organització, gestió, posada en marxa i avaluació de qualsevol de les estratègies, els plans, la mapificació i els instruments tècnics referents al Sistema Públic Valencià de Servicis Socials i d'Igualtat.   
f) Facilitar l'assistència tècnica sobre els seus drets i deures a les persones interessades, així com a les entitats, sobre la manera de complir les disposicions vigents sobre la matèria de servicis socials.   
g) Verificar l'adequació dels concerts, contractes de gestió de servicis socials i altres formes de gestió dels fons públics als criteris que establix la Llei 3/2019, de servicis socials inclusius, i les seues disposicions de desplegament.   
h) Elaborar els informes i estudis que se sol·liciten, en relació amb les matèries objecte d'inspecció.   
i) Qualsevol altra funció que, en el marc del seu àmbit funcional, li encomane la Secretaria Autonòmica o les que se li atribuïsquen reglamentàriament.  
  
  
CAPÍTOL I  
De la Direcció General d'Infraestructures Sociosanitàries  
  
Article 18. Nivell administratiu de la Direcció General d'Infraestructures Sociosanitàries  
De la Direcció General d'Infraestructures Sociosanitàries depén la Subdirecció General d'Infraestructures Sociosanitàries, que s'estructura en els servicis següents:   
1. Servici d'Oficina Tècnica de Projectes i Obres, al qual corresponen les funcions següents:   
a) Informar de les instruccions tècniques per a elaborar projectes.   
  
b) Elaborar els projectes i dirigir tècnicament les obres, quan així s'acorde, i atendre el seu manteniment quan siga procedent.   
c) Supervisar els projectes d'obres del departament i les seues modificacions, i demanar els aclariments, les ampliacions de dades, els estudis o les rectificacions que es consideren oportunes, i les esmenes dels defectes observats.   
d) Supervisar els projectes d'obres subvencionades per la Conselleria.   
e) Efectuar el seguiment de les obres realitzades directament o indirectament per la Conselleria.   
f) Emetre els informes tècnics que exigisca la normativa vigent o que siguen sol·licitats per les diferents unitats de la Conselleria.   
g) Formular propostes i gestionar els contractes d'equipament dels centres sociosanitaris de titularitat de la Conselleria.   
h) Controlar i fer el seguiment dels béns immobles adscrits a la Conselleria, sense perjuí de les competències de la Subsecretaria.   
  
i) Impulsar i col·laborar en la tramitació de les mesures d'eliminació de barreres arquitectòniques, sense perjuí de l'emissió dels informes tècnics que corresponguen a altres unitats per raó de la matèria o la seua especificitat.   
j) Les altres que, en el seu àmbit funcional, li encomane la Direcció General.   
2. Servici de Registre, Autorització, Acreditació i Procediment Sancionador, al qual corresponen les funcions següents:  
Gestionar el Registre general de titulars d'activitats, de servicis i centres sociosanitaris de la Comunitat Valenciana.   
a) Instruir i proposar la resolució, en col·laboració amb les direccions generals i territorials i l'Oficina Tècnica, dels procediments de registre d'entitats i d'autorització i acreditació de servicis i centres sociosanitaris.   
b) Tramitar i proposar la resolució dels procediments sancionadors d'acord amb la Llei 3/2019, de 18 de febrer, de la Generalitat, de servicis socials inclusius.   
c) Les altres que, en el seu àmbit funcional, li encomane la Direcció General.   
3. Servici de Gestió de Recursos Sociosanitaris, al qual corresponen les funcions següents:   
a) Estudiar i formular les propostes de contractació de servicis i subministraments relatius a la gestió de centres propis, així com d'aquells servicis i centres de titularitat privada que no siguen susceptibles d'acollir-se a acords d'acció concertada, en coordinació amb les direccions generals competents.   
b) Realitzar els informes de valoració tècnica i econòmica per als procediments de contractació de competència del servici.   
c) Impulsar les propostes de revisions de preu, modificacions, pròrrogues i liquidacions de contractes de la competència del servici.   
d) Executar i fer el seguiment de la gestió econòmica i pressupostària en relació amb els expedients als quals es referixen els apartats anteriors.   
e) Les altres que, en el seu àmbit funcional, li encomane la Direcció General.   
4. Servici d'Atenció i Protocol·lització en Centres, al qual corresponen les funcions següents:   
a) Fer el seguiment de l'execució dels contractes de la seua competència.   
b) Gestionar les peticions, queixes i sol·licituds de millores en centres sociosanitaris.   
c) Realitzar els tràmits en matèria de gestió patrimonial dels centres existents i donar suport en la busca d'espais per a la ubicació de nous centres sociosanitaris, sense perjuí de les competències de la Subsecretaria.   
d) Gestionar les subvencions adscrites a les infraestructures que formen part del Sistema Valencià de Servicis Socials.   
e) Impulsar les millores tecnològiques que comporten una gestió més eficaç dels centres del Sistema Valencià de Servicis Socials.   
f) Tramitar els convenis singulars i interadministratius de competència de la Direcció General.   
g) Impulsar protocols amb altres direccions generals i conselleries que impliquen els centres del Sistema Valencià de Servicis Socials.   
  
h) Proposar la tramitació dels contractes menors de competència de la Direcció General, quan no es tracte dels que són competència de l'oficina tècnica.   
i) Dirigir i coordinar, tècnicament i funcionalment, les actuacions de les direccions territorials en matèries de la seua competència.   
j) Les altres que, en el seu àmbit funcional, li encomane la Direcció General.   
  
  
CAPÍTOL II  
Direcció General de Gestió del Sistema Sociosanitari   
i de l'Institut Valencià de Formació, Investigació  
 i Qualitat dels Servicis Socials  
  
Article 19. Nivell administratiu de la Direcció General del Sistema Sociosanitari i de l'Institut Valencià de Formació, Investigació i Qualitat dels Serveis Socials   
De la Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials depenen la Subdirecció General del Sistema Sociosanitari i la Subdirecció General de l'Institut Valencià de Formació, Investigació i Qualitat dels Serveis Socials.   
  
Article 20. Subdirecció General del Sistema Sociosanitari  
La Subdirecció General del Sistema Sociosanitari s'estructura en els servicis següents:  
1. Servici de Gestió del Model de Finançament del Sistema Públic Valencià de Servicis Socials, al qual corresponen les funcions següents:   
  
a) Planificar i executar els instruments necessaris per a la implantació de les fórmules de col·laboració financera entre la Vicepresidència Segona i Conselleria de Serveis Socials, Igualtat i Habitatge i les entitats locals per al sosteniment dels servicis socials d'atenció primària, especialment el model de contracte programa, així com els seus annexos, en col·laboració amb les direccions generals corresponents d'acord amb l'àmbit funcional.   
b) Estudiar i proposar programes, mesures i normes que tinguen per objecte la implantació del contracte programa en coordinació amb les direccions generals corresponents d'acord amb l'àmbit funcional.   
  
c) Coordinar l'actuació de les diferents administracions públiques amb la finalitat de garantir un desenvolupament homogeni i equitatiu dels diferents contractes programa a tota la Comunitat Valenciana, especialment amb les diputacions provincials.   
d) Implementar, elaborar, gestionar i fer el seguiment econòmic administratiu dels diferents contractes programa per a la gestió de l'execució de les prestacions en el Sistema Públic Valencià de Servicis Socials.   
e) Coordinar i fer el seguiment de les comissions mixtes i comissions tècniques de seguiment i avaluació dels contractes programa.   
  
f) Gestionar i avaluar les línies nominatives de subvenció pròpies d'este servici, sense perjuí de les competències de la Subsecretaria i en coordinació amb les direccions generals corresponents d'acord amb l'àmbit funcional.   
g) Col·laborar, en les línies de subvenció pròpies d'este servici, amb la Subsecretaria en la proposta, el disseny i la coordinació de les actuacions relatives a l'elaboració del Pla estratègic de subvencions de la Conselleria.   
h) Fer el seguiment i donar suport tècnic administratiu a l'Òrgan de Coordinació i Col·laboració Interadministrativa en servicis socials i les seues comissions derivades.   
i) Proposar, dissenyar, coordinar i realitzar les actuacions oportunes per a l'elaboració del pla director estratègic de subvencions, en coordinació amb les direccions generals competents.   
j) Elaborar els documents tècnics, les instruccions i els procediments en matèries de la seua competència.   
k) Coordinar tècnicament, en les matèries de la seua competència, les actuacions de les direccions territorials.   
l) Impulsar, promoure i fer les propostes de desenvolupament normatiu en les matèries pròpies d'este servici.   
m) Les altres que, en el marc del seu àmbit funcional, li encomane la Direcció General.   
2. Servici de Coordinació de l'Acció Concertada per a Entitats d'Iniciativa Social, al qual corresponen les funcions següents:   
a) Elaborar i proposar les directrius de coordinació i harmonització per als acords d'acció concertada de la Conselleria en els servicis de places residencials i centres d'atenció diürna, per a la qual cosa es fixaran criteris orientadors que homogeneïtzen resultats.   
b) Impulsar, proposar i gestionar els concerts socials de servicis de places residencials i de centres d'atenció diürna amb les entitats d'iniciativa social en coordinació amb les direccions generals i territorials.   
  
c) Col·laborar amb les direccions generals, d'acord amb el seu àmbit funcional, per al seguiment i la coordinació de la correcta prestació del servici en els centres concertats.   
d) Impulsar, promoure i fer les propostes de desplegament normatiu en les matèries pròpies.   
e) Elaborar els estudis de necessitats i les corresponents propostes de concert social, en coordinació amb les direccions generals corresponents d'acord amb el seu àmbit funcional.   
f) Fer el seguiment de les obligacions econòmiques derivades dels concerts socials.   
g) Elaborar els documents tècnics, les instruccions i els procediments en matèries de la seua competència.   
h) Elaborar les propostes dels projectes normatius i de les convocatòries relatives a l'àmbit de les funcions atribuïdes.   
i) Les altres que, en el marc del seu àmbit funcional, li encomane la Direcció General.   
3. Al Servici de Pagament Delegat d'Entitats i Centres Concertats li corresponen les funcions següents:   
a) Fer la previsió, la projecció i l'estudi per a la implantació del pagament delegat en les entitats del tercer sector per tal de complir les obligacions derivades dels concerts.   
b) Gestionar, supervisar i controlar el pagament delegat d'entitats i centres concertats.   
c) Coordinar i executar les funcions necessàries per al desenvolupament del conveni únic de l'acció concertada dirigida a les entitats d'iniciativa social.   
d) Les altres que, en el marc del seu àmbit funcional, li encomane la Direcció General.  
  
Article 21. Subdirecció General de l'Institut Valencià de Formació, Investigació i Qualitat dels Serveis Socials  
La Subdirecció General de l'Institut Valencià de Formació, Investigació i Qualitat dels Serveis Socials s'estructura en els servicis següents:  
  
1. Servici de Planificació, Avaluació i Qualitat, al qual corresponen les funcions següents:   
a) Elaborar, en coordinació amb la resta de les direccions generals de la Conselleria, el Pla estratègic de servicis socials de la Comunitat Valenciana.  
b) Impulsar i tramitar el desplegament normatiu de la Llei 3/2019, de 18 de febrer, de la Generalitat, de servicis socials inclusius de la Comunitat Valenciana.   
c) Coordinar i harmonitzar, sense perjuí de les competències de la Subsecretaria, l'acció normativa que desenvolupen les direccions generals en les matèries de la seua competència amb incidència en l'organització, coordinació i funcionament dels servicis socials valencians.   
  
d) Impulsar l'elaboració i la implementació de procediments d'avaluació orientats a la millora contínua dels centres, servicis i programes de servicis socials, i a la normalització de la qualitat en estos, amb la col·laboració de les direccions generals i de la inspecció de servicis socials.   
e) Promoure, dissenyar i implementar l'assessorament, l'auditoria, la certificació, els estàndards i la cultura de la qualitat i la millora contínua en els servicis socials.   
f) Planificar, coordinar i realitzar el seguiment de les tasques del personal auditor de servicis socials adscrits a la Direcció General.   
g) Impulsar i coordinar la transferència de les bones pràctiques obtingudes en les actuacions pròpies del Sistema Públic Valencià de Servicis Socials al servici de la qualitat.   
h) Impulsar l'elaboració d'estudis i plans d'actuació estratègics en matèria de servicis socials.   
i) Donar suport tècnic i administratiu al Comité d'Ètica dels Servicis Socials de la Comunitat Valenciana.   
j) Impulsar i assessorar la creació i el funcionament dels comités d'ètica dels servicis socials departamentals, locals, de centres i intercentres.   
k) Impulsar i assessorar l'elaboració de plans estratègics zonals i locals de servicis socials, així com mantindre el registre d'estos.   
l) Mantindre permanentment actualitzat el mapa de servicis socials de la Comunitat Valenciana.   
m) Desenvolupar instruments de col·laboració formativa i científica amb les universitats i altres institucions o entitats, per al foment de la qualitat en matèria de servicis socials.   
n) Elaborar els documents tècnics, les instruccions i els procediments en matèries de la seua competència.   
o) Les altres que, en el seu àmbit funcional, li encomane la Direcció General.  
2. Servici de Formació, Investigació i Innovació en Servicis Socials, al qual corresponen les funcions següents:   
a) Establir les directrius i prioritats, així com impulsar la planificació formativa en matèria de servicis socials per a les persones professionals del Sistema Públic Valencià de Servicis Socials i proposar a l'òrgan competent en matèria de formació del personal empleat públic de la Generalitat criteris metodològics i continguts en estes matèries.   
b) Impulsar, mitjançant els instruments jurídics adequats, la formació en matèria de servicis socials de les persones professionals del Sistema Públic Valencià de Servicis Socials, sense perjuí de les competències de l'òrgan competent en matèria de formació del personal empleat públic de la Generalitat.  
c) Promoure, dissenyar i implementar la formació en servicis socials, mitjançant estratègies i plans de formació del Sistema Públic Valencià de Servicis Socials.   
d) Impulsar i coordinar la realització de convenis de pràctiques universitàries, curriculars i extracurriculars, amb les universitats valencianes, que es desenvoluparan en els òrgans i centres de la Conselleria, sense perjuí de les competències que en esta matèria corresponguen a la Subsecretaria.   
e) Fomentar instruments de col·laboració educativa, formativa i científica amb les universitats valencianes i altres institucions o entitats, com per exemple l'FVMP, els col·legis professionals, els agents socials, les entitats socials i els agents econòmics col·laboradors de l'SPVSS, per a la formació i el foment de la innovació, la investigació i la divulgació en matèria de servicis socials.   
f) Impulsar les activitats de la Xarxa de Càtedres del Sistema Públic Valencià de Servicis Socials.   
g) Promoure i coordinar, mitjançant els instruments jurídics adequats, la investigació en servicis socials a través dels laboratoris socials especialitzats en servicis socials de la Comunitat Valenciana, existents o que puguen crear-se.   
h) Impulsar i coordinar la transferència dels resultats científics en les actuacions pròpies del Sistema Públic Valencià de Servicis Socials al servici de la investigació en servicis socials.   
i) Donar suport tècnic i administratiu al Consell Valencià d'Inclusió i Drets Socials de la Comunitat Valenciana.   
j) Assessorar les entitats locals en la constitució dels propis consells locals i zonals d'inclusió i drets socials, així com registrar-los.  
  
k) Fer el seguiment i donar suport tècnic i administratiu a l'Observatori del Sistema Públic Valencià de Servicis Socials.   
l) Impulsar la innovació en servicis socials per a fomentar, difondre, premiar i incentivar bones pràctiques i iniciatives innovadores, així com projectes i treballs científics d'interés en la matèria.   
m) Les altres que, en el seu àmbit funcional, li encomane la Direcció General.  
3. Servici de Gestió de la Història Social Única  
a) Dissenyar, desenvolupar i implementar un espai comú sociosanitari entre l'àmbit sanitari i el de servicis socials, a través del sistema d'informació de la història social única (SIHSU) .  
b) Impulsar i participar en l'elaboració del Pla director de l'SIHSU, així com fer el seu seguiment i control.  
c) Establir els criteris organitzatius i de planificació, metodològics i d'execució dels procediments de treball.  
d) Coordinar i proporcionar suport tècnic continuat als equips funcionals i operatius.  
e) Acordar els procediments d'actuació, establir els estàndards aplicables, determinar les directrius tècniques que cal seguir en l'SIHSU i fer el seguiment dels plans d'actuació amb altres equips externs al projecte.  
f) Dirigir i supervisar el desenvolupament de subprojectes o paquets de treball.  
g) Participar en l'elaboració del pla de gestió del risc del projecte.  
  
h) Fer el seguiment del projecte valorant l'adequació dels objectius al seu desenvolupament, monitorar els temps, els costos, la qualitat i els riscos.  
i) Impulsar l'adopció de mesures de seguretat, tècniques i organitzatives necessàries per a garantir l'accés dels centres a l'aplicació informàtica del SIHSU i protegir les dades de caràcter personal i relatives a la intervenció social que conté, i mantindre-les durant el temps en el qual siga obligatori conservar-les.  
j) Impulsar l'adopció de mesures que permeten la interoperabilitat del SIHSU amb els sistemes d'informació de servicis socials, salut i ocupació, de conformitat amb les normes tècniques d'interoperabilitat de l'Esquema Nacional d'Interoperabilitat.  
k) Supervisar el disseny, el manteniment i l'actualització permanent del sistema d'informació de persones usuàries constituït pel SIHSU, així com gestionar l'autorització o els permisos d'accés i acreditació de firmes en el sistema esmentat.  
l) Coordinar l'elaboració dels documents de difusió del projecte SIHSU i establir els criteris per a la disseminació.   
m) Coordinar l'assessorament tècnic de les persones supervisores de departament per a l'adequat desenvolupament i implementació del SIHSU en atenció primària bàsica i específica, així com en atenció secundària.  
n) Coordinar funcionalment i assessorar tècnicament les persones supervisores dels departaments, sense perjuí de la dependència orgànica d'estes respecte de la seua corresponent direcció territorial.  
o) Impulsar l'elaboració de protocols de coordinació i supervisió, així com desenvolupar els instruments metodològics d'acció.  
p) Impulsar la constitució de comissions en l'atenció primària bàsica, fins i tot la participació en estes, per a la correcta aplicació i desenvolupament del contracte programa, la mapificació dels servicis socials, i l'elaboració i desenvolupament dels plans estratègics locals i zonals.  
  
q) Conéixer l'aplicació dels protocols d'actuació establits per a l'atenció primària bàsica i específica, així com per a l'atenció secundària.  
r) Col·laborar en la millora contínua de dinàmiques de funcionament dels equips, servicis, programes i centres, a través de l'elaboració i implementació d'instruccions, protocols i altres documents tècnics d'actuació, amb la participació de les persones supervisores de departament.  
  
s) Totes les altres que, en el seu àmbit funcional, li encomane la Direcció General.  
  
  
TÍTOL V  
De la Secretaria Autonòmica d'Habitatge  
  
CAPÍTOL I  
De la Direcció General d'Habitatge  
  
Article 22. Nivell administratiu de la Direcció General d'Habitatge  
Per a l'exercici de les seues competències, la Direcció General d'Habitatge s'estructura en les unitats següents:  
1) La Subdirecció General d'Habitatge, Rehabilitació i Regeneració Urbana  
2) La Subdirecció General de Funció Social de l'Habitatge  
3) La Subdirecció General de Qualitat i Innovació  
  
Article 23. Subdirecció General d'Habitatge, Rehabilitació i Regeneració Urbana  
1. A la Subdirecció General d'Habitatge, Rehabilitació i Regeneració Urbana li corresponen les funcions següents:  
a) Impulsar les iniciatives competència de la Direcció General d'Habitatge en matèria de vivenda pública, rehabilitació i regeneració urbana.  
b) Planificar, elaborar i dinamitzar les accions i mesures en matèries que són competència de la Direcció General.  
c) Supervisar i coordinar l'Entitat Valenciana d'Habitatge i Sòl (EVha) en matèries que són competència de la Direcció General d'Habitatge relacionades amb la vivenda pública, la rehabilitació i la regeneració urbana.  
d) Supervisar i coordinar els servicis territorials de vivenda en matèries competència de la Direcció General d'Habitatge relacionades amb la vivenda pública, la rehabilitació i la regeneració urbana.  
e) Inspeccionar i exercir la potestat sancionadora en matèries competència de la Direcció General d'Habitatge relacionades amb la vivenda pública, la rehabilitació i la regeneració urbana.  
f) Proposar, gestionar, executar i realitzar el seguiment dels acords, convenis i qualssevol altres instruments de col·laboració amb altres administracions públiques competents en matèria de vivenda, rehabilitació i regeneració urbana, sense perjuí de les competències que en esta matèria corresponguen a la Subsecretaria.  
g) Avaluar les polítiques desenvolupades en la Direcció General d'Habitatge, concordes amb el marc dels Objectius de Desenvolupament Sostenible (ODS) de l'Agenda 2030 de les Nacions Unides (2016) , l'Agenda Urbana Europea (2016) i l'espanyola (2019) .  
h) Impulsar i coordinar les accions per a la gestió de la rehabilitació del parc edificat.  
i) Seguir l'estat de conservació dels edificis de vivenda per a gestionar el registre unificat.  
j) Totes les altres funcions que en les matèries pròpies de la seua competència se li encomanen.  
2. La Subdirecció General d'Habitatge, Rehabilitació i Regeneració Urbana s'estructura en els servicis següents:  
2.1. Servici de Regeneració Urbana, al qual corresponen les funcions següents:  
a) Impulsar iniciatives d'intervenció de millora d'entorns consolidats o semiconsolidats, urbans i rurals, incidint especialment en les zones més vulnerables.  
b) Planificar, programar i redactar projectes, memòries i plecs de bases tècniques, així com gestionar i controlar les actuacions directes o mitjançant conveni en matèria de regeneració urbana.  
c) Planificar i elaborar propostes de contractació d'estudis, accions, informes, estadístiques i desenvolupament de ferramentes en matèria de regeneració urbana.  
d) Elaborar informació per a la seua inclusió en el Pla d'estadística de la Generalitat en matèria de regeneració urbana.  
e) Col·laborar i participar en plans i accions de la Vicepresidència Segona i Conselleria de Serveis Socials, Igualtat i Habitatge, i amb altres departaments de la Generalitat en matèria de regeneració urbana.  
  
f) Desenvolupar, coordinar i seguir les actuacions concertades amb les entitats locals en matèria de patrimoni, infraestructures i equipaments urbans.  
g) Donar suport als municipis en la tramitació de propostes a programes i convocatòries estatals i europees en matèria de regeneració urbana.  
h) Coordinar la implementació en la Comunitat Valenciana de plans i programes impulsats per l'administració estatal, especialment els desenvolupats mitjançant els plans estatals de vivenda, en matèria de regeneració urbana.  
i) Impulsar el debat públic i la divulgació d'intervencions en centres històrics, així com de qualssevol altres processos de regeneració i renovació urbana, amb especial atenció a la perspectiva de gènere i a l'atenció de la diversitat.  
j) Impulsar intercanvis de coneixement amb el sector privat, el tercer sector, el sector acadèmic i la societat civil en matèria de regeneració urbana.  
k) Dissenyar, implementar, seguir i avaluar les polítiques públiques desplegades per la Direcció General d'Habitatge en matèria de regeneració urbana.  
l) Totes les altres funcions que en les matèries pròpies de la seua competència se li encomanen.  
2.2. Servici d'Habitatge Pública al qual corresponen les funcions següents:   
a) Coordinar la gestió, ampliació i millora del parc públic de vivenda de la Generalitat, a través de l'Entitat Valenciana d'Habitatge i Sòl (EVha) .  
b) Planificar les promocions públiques de vivenda i impulsar mesures per a garantir la suficiència del parc públic de vivendes.  
c) Promocionar sòl per a l'edificació de vivendes públiques o subvencionades per a fins socials i actuacions urbanes relacionades.  
d) Planificar, programar i redactar projectes, memòries i plecs de bases tècniques, així com gestionar i controlar les actuacions competència de la Direcció General d'Habitatge en matèria de vivenda pública.  
  
e) Planificar i elaborar propostes de contractació d'estudis, accions, informes, estadístiques i desenvolupament de ferramentes en matèria de vivenda pública.  
f) Elaborar informació per a la seua inclusió en el Pla d'estadística de la Generalitat en matèria de vivenda pública.  
g) Proposar intercanvis de coneixement amb el sector privat, el tercer sector, el sector acadèmic i la societat civil en matèria de vivenda pública.  
h) Donar suport als municipis en la tramitació de propostes a programes i convocatòries estatals i europees en matèria de vivenda pública.  
i) Fomentar la coordinació per a la implementació de plans i programes impulsats pel Govern central en la Comunitat Valenciana, especialment els desenvolupats mitjançant els plans estatals de vivenda, en l'àmbit de la vivenda pública.  
j) Dissenyar, implementar, seguir i avaluar les polítiques públiques desplegades per la Direcció General en matèria de vivenda pública.  
k) Planificar les promocions públiques de vivenda i impulsar les mesures per a garantir la suficiència del parc públic de vivendes.  
l) Totes les altres funcions que en les matèries pròpies de la seua competència se li encomanen.  
2.3. Servici de Rehabilitació i Actuacions Urbanes, al qual corresponen les funcions següents:  
a) Impulsar i coordinar les accions per a la planificació estratègica i la gestió de la rehabilitació del parc edificat.  
b) Posar en marxa i seguir l'estat de conservació dels edificis de vivenda per a la gestió del registre unificat.  
c) Verificar l'aplicació de la normativa vigent en matèria d'ecoeficiència i eficiència energètica dels edificis en coordinació amb les diferents parts involucrades en l'àmbit de la construcció i la rehabilitació.  
  
d) Promoure accions i mesures que garantisquen l'accessibilitat física, la sostenibilitat, l'ecoeficiència i l'eficiència energètica tant del parc construït com del de nova construcció.  
e) Planificar, programar, redactar projectes, memòries i plecs de bases tècniques, així com gestionar i controlar les actuacions directes o mitjançant conveni competència de la Direcció General d'Habitatge en matèria d'actuacions urbanes per tal que les ciutats siguen inclusives, segures, resilients i sostenibles.  
f) Exercir les competències de la Direcció General d'Habitatge en relació amb les polítiques de desenvolupament urbà sostenible que implementen l'Agenda 2030 i les agendes urbanes internacionals.  
g) Impulsar i elaborar una agenda urbana valenciana i polítiques de millora de l'hàbitat urbà, amb especial atenció a la participació ciutadana efectiva, la perspectiva de gènere i la diversitat.  
h) Col·laborar amb l'Institut Valencià de l'Edificació i amb qualssevol altres institucions públiques o privades en el desenvolupament d'anàlisis i programes que garantisquen les polítiques públiques exposades.  
i) Donar suport als municipis en la tramitació de propostes a programes i convocatòries estatals i europees en matèria de rehabilitació del parc edificat, sostenibilitat, millora de l'accessibilitat i eficiència energètica.  
j) Totes aquelles altres funcions que en les matèries pròpies de la seua competència se li encomanen.  
  
Article 24. Subdirecció General de Funció Social d'Habitatge  
1. A la Subdirecció General de Funció Social de l'Habitatge corresponen les funcions següents:  
a) Planificar, estudiar i analitzar la realitat social i econòmica valenciana en l'àmbit de la vivenda, i adoptar mesures encaminades a potenciar la finalitat social d'esta.   
b) Regular l'accés i ocupació de la vivenda, impulsar la mediació i intervenció per a donar suport a les situacions sobrevingudes de situacions de desnonaments i coordinació amb entitats públiques i privades per a aconseguir estos fins.   
c) Dissenyar, implementar, seguir i avaluar les polítiques públiques en matèria de funció social de la vivenda.  
d) Supervisar i coordinar l'Entitat Valenciana d'Habitatge i Sòl (EVha) en matèries que són competència de la Direcció General d'Habitatge en matèries relacionades amb la funció social de la vivenda.  
e) Supervisar i coordinar els servicis territorials de vivenda en matèries competència de la Direcció General d'Habitatge que estan relacionades amb la funció social de la vivenda.  
f) Inspeccionar i exercir la potestat sancionadora en matèries competència de la Direcció General d'Habitatge relacionades amb la funció social de la vivenda.  
g) Proposar, gestionar, executar i realitzar el seguiment d'acords, convenis i qualssevol altres instruments de col·laboració amb altres administracions públiques competents en matèria de funció social de la vivenda, sense perjuí de les competències que en esta matèria corresponen a la Subsecretaria.  
h) Totes aquelles altres funcions que en les matèries pròpies de la seua competència se li encomanen.  
2. La Subdirecció General de Funció Social de l'Habitatge s'estructura en els servicis següents:  
2.1. Servici d'Emergència Residencial i Funció Social de l'Habitatge, al qual correspondran les funcions següents:  
a) Dissenyar i executar els plans d'ajudes al lloguer i altres recursos residencials, així com participar en plans i accions en col·laboració amb altres subdireccions generals de la Vicepresidència Segona i Conselleria de Serveis Socials, Igualtat i Habitatge.  
b) Dissenyar, implantar i supervisar els protocols d'actuació en matèria de funció social de la vivenda.  
c) Homogeneïtzar els criteris i les baremacions en l'accés als diferents recursos residencials.  
d) Ordenar els procediments administratius d'accés als diferents recursos residencials i elaborar protocols per al seu accés en coordinació, si és el cas, amb la resta de les administracions públiques.  
  
e) Donar suport als municipis en la tramitació de propostes a programes i convocatòries estatals i europees en matèria d'accés a la vivenda.   
  
f) Dissenyar, seguir i avaluar les polítiques públiques desplegades per la Direcció General d'Habitatge en matèria de funció social de la vivenda.  
g) Dissenyar, implantar i supervisar els protocols d'intervenció en matèria d'emergència residencial i lluita contra la pobresa energètica.  
  
h) Impulsar, seguir i tramitar mesures que garantisquen l'atenció i suport a les persones en situació de desnonament i ocupació il·legal de vivendes, sense perjuí de les competències d'altres òrgans o departaments en esta matèria.  
i) Impulsar, seguir i tramitar mesures que garantisquen l'accés a la vivenda a les persones especialment vulnerables.  
j) Planificar i elaborar propostes de contractació d'estudis, accions, informes, estadístiques i desenvolupament de ferramentes en matèria d'emergència residencial i lluita contra la pobresa energètica.  
k) Impulsar el debat públic i intercanvis de coneixement amb el sector privat, el tercer sector, l'acadèmic i la societat civil en matèria d'emergència residencial i lluita contra la pobresa energètica.  
l) Donar suport als municipis en la tramitació de propostes a programes i convocatòries estatals i europees en matèria d'emergència residencial i lluita contra la pobresa energètica.  
m) Dissenyar, seguir i avaluar les polítiques públiques desplegades per la Direcció General d'Habitatge en matèria d'emergència residencial i lluita contra la pobresa energètica.  
n) Exercir les funcions relacionades amb els registres en matèria de vivenda i funció social de la vivenda.   
o) Les altres que, en el marc del seu àmbit funcional, li encomane la Direcció General d'Habitatge.  
2.2. Servici de Procediments Jurídics Especials d'Habitatge, al qual correspondran les funcions següents:  
a) Tramitar i proposar la resolució dels recursos en relació amb el funcionament de l'administració respecte a la funció social de la vivenda.  
b) Tramitar i proposar la resolució de les queixes en relació amb el funcionament de l'administració respecte a la funció social de la vivenda.  
c) Informar de les queixes del Síndic de Greuges i del Defensor del Poble que es tramiten en relació amb expedients derivats de la funció social de la vivenda.  
d) Coordinar amb l'Advocacia de la Generalitat la tramitació i resolució de processos contenciosos derivats de la funció social de la vivenda.  
e) Elaborar la normativa i les instruccions necessàries per al desplegament i l'aplicació correcta de la normativa reguladora en matèria de funció social de la vivenda.  
f) Les altres que, en el marc del seu àmbit funcional, li encomane la Direcció General d'Habitatge.  
  
Article 25. Subdirecció General de Qualitat i Innovació  
1. A la Subdirecció General de Qualitat i Innovació li corresponen les funcions següents:  
a) Dissenyar propostes i elaborar projectes de normativa tècnica, divulgar, fomentar i coordinar en matèria de qualitat en l'edificació i innovació ecològica, amb especial atenció a la sostenibilitat, a la millora de l'accessibilitat i a l'eficiència energètica.  
b) Planificar i dirigir les polítiques, programes i plans relatius a l'ordenació de l'edificació, el control de la qualitat de processos i dels productes de l'edificació, les polítiques de foment de la innovació en la construcció, la sostenibilitat i el control de l'habitabilitat dels edificis, amb la promoció de la millora del confort i la salut.   
c) Coordinar les accions per a fomentar l'arquitectura i la qualitat en l'edificació, amb l'objectiu de millorar les característiques constructives, funcionals i econòmiques, incloent-hi la investigació en matèria d'edificació, sostenibilitat, eficiència energètica i qualitat en la construcció, així com coordinar la seua difusió, en col·laboració amb altres departaments i òrgans de la Generalitat, amb les administracions locals, i amb associacions professionals, institucions, fundacions i organismes, tant públics com privats, nacionals i internacionals en esta matèria.  
  
d) Supervisar la promoció de la innovació, mitjançant el disseny, la coordinació i la gestió de programes d'I+D+i, amb incidència en el foment de l'ecodisseny, sistemes de gestió ambiental, compra pública verda i petjada ecològica en l'àmbit de la construcció que impulsen l'avanç cap a una edificació resilient que contribuïsca a un model energètic sostenible i a una economia baixa en carboni.  
e) Portar el seguiment del foment i la difusió de la transferència del coneixement adquirit en matèria d'ecodisseny, sistemes de gestió ambiental, compra pública verda, petjada ambiental i etiqueta ecològica en l'àmbit de la construcció, i facilitar la transversalitat en aquells aspectes que poden millorar les seues accions en matèries relacionades amb l'arquitectura i l'edificació.  
f) Controlar la inspecció dels laboratoris i les entitats de control de qualitat, i donar suport a les comissions amb altres administracions existents en esta matèria.  
g) Coordinar l'impuls i la col·laboració amb el departament competent en matèria de medi ambient per a la gestió i el reciclatge de residus de la construcció i demolició, i desenvolupar instruments que en faciliten l'aplicació.  
h) Supervisar la promoció de línies innovadores de finançament que fomenten la qualitat de l'arquitectura i la transformació de l'entorn construït que garantisquen la sostenibilitat mediambiental i contribuïsquen al benestar de la societat, incloent-hi l'estudi de les vies de finançament tant a escala nacional com internacional per a la seua aplicació a iniciatives innovadores en matèries competència de la Direcció General d'Habitatge.  
i) Fer el seguiment a escala nacional i internacional de les iniciatives i els programes en matèria d'edificació i desenvolupament urbà sostenible. Representar en fòrums i organismes nacionals i internacionals en l'exercici de les funcions pròpies de la Direcció General d'Habitatge i Participació, si és el cas, i coordinar amb òrgans col·legiats, fòrums i entitats públiques relacionades amb la sostenibilitat i la innovació.  
  
j) Coordinar l'exercici de les competències de la Direcció General en relació amb les polítiques de desenvolupament urbà sostenible que implementen l'Agenda 2030 i les agendes urbanes internacionals, i facilitar els instruments de comunicació i el suport al desenvolupament de capacitats i activitats innovadores de contribució al coneixement, incloent-hi la participació, al seu torn, en l'elaboració d'una agenda urbana valenciana i en la implementació de polítiques de millora de l'hàbitat urbà, que contribuirà a un desenvolupament urbà sostenible.  
k) Supervisar la col·laboració amb els municipis per a la difusió de solucions tècniques i bones pràctiques que permeten la renovació d'espais urbans amb criteris de sostenibilitat i eficiència energètica, així com per a impulsar la licitació amb criteris verds.  
l) Supervisar i coordinar els servicis territorials de vivenda en matèries competència de la Direcció General d'Habitatge relatives a l'arquitectura, la qualitat i la innovació.  
m) Inspeccionar i exercir la potestat sancionadora en matèries competència de la Direcció General d'Habitatge relacionades amb la qualitat i innovació.  
n) Proposar, gestionar, executar i realitzar el seguiment d'acords, convenis i qualssevol altres instruments de col·laboració amb altres administracions públiques competents en matèria d'arquitectura, qualitat de l'edificació, innovació ecològica en la construcció, sostenibilitat, millora de l'accessibilitat i eficiència energètica, sense perjuí de les competències que en esta matèria corresponguen a la Subsecretaria.  
  
2. La Subdirecció General de Qualitat i Innovació s'estructura en els servicis següents:   
2.1 Servici d'Arquitectura, Qualitat i Innovació en l'edificació, al qual corresponen les funcions següents:  
a) Dissenyar, proposar i elaborar projectes de normativa tècnica en matèries competència de la Direcció General, amb especial atenció a la participació ciutadana efectiva, la perspectiva de gènere, la diversitat i la sostenibilitat.  
b) Fer el seguiment de polítiques, programes i plans relatius a l'ordenació de l'edificació, el control de la qualitat de processos i dels productes de l'edificació, les polítiques de foment de la innovació en la construcció, la sostenibilitat i el control de l'habitabilitat dels edificis, amb la qual cosa es promoga la millora del confort i la salut.  
c) Promoure accions d'impuls de la qualitat i de foment de l'arquitectura, inclosa la investigació en matèria d'edificació, sostenibilitat, eficiència energètica i qualitat en la construcció, així com la seua difusió, en col·laboració amb altres departaments i òrgans de la Generalitat, amb les administracions locals, i amb associacions professionals, institucions, fundacions i organismes, tant públics com privats, nacionals i internacionals en esta matèria, i facilitar la transversalitat en aquells aspectes que poden millorar les seues accions en matèries relacionades amb l'arquitectura i l'edificació.  
d) Promocionar la innovació, mitjançant el disseny, la coordinació i la gestió de programes I+D+i, amb incidència en el foment de l'ecodisseny, sistemes de gestió ambiental, compra pública verda i petjada ecològica en l'àmbit de la construcció que impulsen l'avanç cap a una edificació resilient que contribuïsca a un model energètic sostenible i a una economia baixa en carboni. Tot això, sense perjuí de les competències del departament competent en matèria d'innovació.  
e) Fomentar i difondre la transferència del coneixement adquirit en matèria d'ecodisseny, sistemes de gestió ambiental, compra pública verda, petjada ambiental i etiqueta ecològica en l'àmbit de la construcció a altres departaments i òrgans de la Generalitat, de manera que es facilite la transversalitat en els aspectes que poden millorar les accions que es duen a terme en matèries relacionades amb l'arquitectura i l'edificació.  
f) Complir amb la inspecció dels laboratoris i les entitats de control de qualitat, i donar suport a les comissions amb altres administracions existents en esta matèria. Realitzar les activitats de certificació de conformitat i d'avaluació tècnica d'idoneïtat de materials, equips i sistemes innovadors utilitzats en l'edificació, participar en estes i fer el seu seguiment.  
g) Col·laborar amb el departament competent en matèria de medi ambient per a la gestió i el reciclatge de residus de la construcció i demolició, per a la qual cosa es desenvoluparan instruments que faciliten l'aplicació.  
h) Promocionar línies innovadores de finançament que fomenten la qualitat de l'arquitectura i la transformació de l'entorn construït, al mateix temps que garantixen la sostenibilitat mediambiental i contribuïxen al benestar de la societat, incloent-hi l'estudi de les vies de finançament tant en l'àmbit nacional com internacional per a aplicar-les a iniciatives innovadores en matèries que són competència d'esta Direcció General d'Habitatge.  
i) Col·laborar amb els municipis per a la difusió de solucions tècniques i bones pràctiques que permeten la renovació d'espais urbans amb criteris de sostenibilitat i eficiència energètica, així com per a l'impuls de la licitació amb criteris verds.  
j) Realitzar el seguiment a escala nacional i internacional de les iniciatives i els programes en matèria d'edificació i desenvolupament urbà sostenible, incloent la representació en fòrums i organismes nacionals i internacionals en l'exercici de les funcions pròpies de la Direcció General, així com en òrgans col·legiats, fòrums i entitats públiques relacionades amb la qualitat en l'arquitectura, la sostenibilitat i la innovació.  
  
k) Col·laborar en l'exercici de les competències de la Direcció General d'Habitatge en relació amb les polítiques de desenvolupament urbà sostenible que implementen l'Agenda 2030 i les agendes urbanes internacionals, i facilitar instruments de comunicació i suport al desenvolupament de capacitats i activitats innovadores de contribució al coneixement, al mateix temps que es col·labora en l'elaboració d'una agenda urbana valenciana i en la implementació de polítiques de millora de l'hàbitat urbà, que contribuïsquen a un desenvolupament urbà sostenible.  
l) Totes aquelles altres funcions que en les matèries pròpies de la seua competència se li encomanen.  
2.2 Servici de Supervisió de Projectes d'Habitatge, al qual corresponen les funcions següents:   
a) Verificar les disposicions de caràcter legal o reglamentari, així com de la normativa tècnica que resulte aplicable a cada tipus d'avantprojectes i projectes d'obra la supervisió dels quals exigisca la legislació vigent, en relació amb els projectes de la Direcció General d'Habitatge i de l'Entitat Valenciana d'Habitatge i Sòl (EVha) .  
b) Supervisar l'adequació dels preus dels materials a l'execució del contracte d'obres.   
c) Elaborar i mantindre les bases de preus d'unitats d'obra, bases de normativa tècnica, així com el desenvolupament i manteniment de les bases amb referència geogràfica de projectes d'obres i manteniment d'instal·lacions.   
d) Proposar a l'òrgan de contractació criteris i orientacions de caràcter tècnic per a incloure'ls, si és el cas, en la circular, la norma o la instrucció corresponent.   
e) I, en general, totes les funcions relatives a projectes i obres que es troben previstes en la normativa vigent en matèria de contractes del sector públic, i qualssevol altres que se li encomanen en matèria de la seua competència, sempre que no estiguen atribuïdes a altres servicis, així com l'exercici d'estes funcions per a altres òrgans o departaments de la Generalitat quan així es determine.  
  
  
TÍTOL VI  
De la Subsecretaria  
  
Article 26. Nivell administratiu de la Subsecretaria  
Per a l'exercici de les seues competències, la Subsecretaria s'estructura en les unitats següents:  
1) La Secretaria General Administrativa.  
2) La Subdirecció General de Règim Econòmic  
3) La Subdirecció General del Gabinet Tècnic.  
  
Article 27. Secretaria General Administrativa  
1.La Secretaria General Administrativa, d'acord amb l'article 73.1 de la Llei 5/1983, de 30 de desembre, del Consell, és el màxim òrgan del nivell administratiu del departament.  
2.La Secretaria General Administrativa dona suport directe a la persona titular de la Subsecretària i, davall la seua autoritat, atén tots els servicis generals del departament.  
3.La Secretaria General Administrativa s'estructura en els servicis següents:  
3.1 Servici de Personal, al qual corresponen les funcions següents:  
  
a) Gestionar les nòmines del personal dels servicis centrals, així com la tramitació de processos d'incapacitat, altes i baixes en Seguretat Social i qualssevol altres incidències.  
b) Exercir el control horari del personal de servicis centrals.  
c) Preparar les propostes de resolució dels assumptes relatius al personal dels servicis centrals.  
d) Conservar i custodiar els expedients personals del personal dels servicis centrals.   
e) Tramitar els expedients disciplinaris.   
f) Proposar a l'Escola Valenciana d'Administració Pública els cursos de formació en matèria competència de la Subsecretaria.  
g) Vetlar pel compliment de la normativa en matèria de personal.  
  
h) Qualsevol altra funció que se li assigne en relació amb les matèries que li són pròpies.  
3.2. Servici de Coordinació Administrativa i Suport Tècnic, al qual corresponen les funcions següents:   
a) Coordinar i impulsar la tramitació de projectes normatius.   
b) Informar sobre els avantprojectes i projectes normatius provinents de Presidència i de la resta de conselleries.  
c) Elaborar els informes tècnics jurídics relatius a l'activitat competencial de la Conselleria i coordinar les consultes davant de l'Advocacia General de la Generalitat.   
d) Coordinar i impulsar la tramitació de les convocatòries de subvencions i dels convenis de col·laboració que subscriga la Conselleria.   
  
e) Tramitar els expedients dels assumptes de la Comissió de Secretaries Autonòmiques i Subsecretaries i del Consell.   
f) Gestionar la publicació oficial de les disposicions, resolucions i anuncis.   
g) Gestionar el catàleg de procediments administratius de la Conselleria a través del sistema d'informació d'atenció a la ciutadania.  
  
h) Gestionar l'admissió a tràmit de les reclamacions de responsabilitat patrimonial i impulsar la tramitació del procediment, la instrucció, la proposta i la resolució del qual correspon a l'òrgan competent per raó del contingut de la reclamació.  
i) Qualsevol altra funció que se li assigne en relació amb les matèries que li són pròpies.  
3.3. Servici de Gestió Patrimonial i Assumptes Generals, al qual corresponen les funcions següents:  
a) Gestionar els assumptes generals de les dependències comunes dels servicis centrals, en relació amb el règim interior i manteniment d'instal·lacions.  
b) Organitzar i coordinar el personal subaltern i conductor.  
c) Coordinar les activitats empresarials sobre la legislació de prevenció de riscos laborals.  
d) Gestionar els expedients patrimonials dels béns mobles i immobles adscrits al departament.   
e) Formular les propostes de contractació de les matèries corresponents a la Subsecretaria i controlar l'execució d'estos contractes.   
f) Qualsevol altra funció que se li assigne en relació amb les matèries que li són pròpies.  
3.4. Servici de Simplificació i Atenció a les Aplicacions de Gestió  
  
a) Supervisar la informació corporativa de la pàgina web i de la intranet de la Conselleria.  
b) Coordinar l'accés a les aplicacions transversals de la Conselleria i als sistemes d'intermediació de dades amb altres administracions o ens públics.  
c) Vetlar pel compliment de la normativa en matèria de protecció de dades de caràcter personal i en matèria de seguretat de la informació en l'àmbit del departament, sense perjuí del que corresponga a la Delegació de Protecció de Dades de la Generalitat i a altres òrgans amb competències en la matèria.   
d) Gestionar l'arxiu general del departament amb la col·laboració dels diferents òrgans.   
e) Tramitar i fer el seguiment de les queixes, els suggeriments i els agraïments dirigits al departament.   
f) Vetlar pel funcionament correcte del registre general d'entrada i eixida del departament.   
g) Qualsevol altra funció que se li assigne en relació amb les matèries que li són pròpies.  
h) Analitzar i diagnosticar les estructures organitzatives, els processos de gestió i els mètodes de treball, i proposar mesures de millora.  
i) Impulsar i coordinar la implantació d'instruments de planificació.  
  
j) Proposar a l'òrgan competent en matèria de simplificació administrativa mesures de simplificació dels procediments i proposar la normalització de documents, impresos i formularis.  
k) Coordinar els instruments de difusió, informació i formació en ètica i integritat pública per a coneixement del personal del departament, en col·laboració amb l'Escola Valenciana d'Administració Pública.   
  
l) Proposar i gestionar els plans individuals d'autoavaluació del risc d'irregularitats, en col·laboració amb la Inspecció General de Servicis.  
  
m) Tramitar les respostes a les comunicacions i requeriments dels òrgans interns i externs de control, i del sistema intern d'informació, en col·laboració amb els òrgans competents per raó del contingut de la comunicació.  
n) Qualsevol altra funció que se li assigne en relació amb les matèries que li són pròpies.  
  
Article 28. Subdirecció General de Règim Econòmic  
1. Davall la dependència de la Subsecretaria, a la Subdirecció General del Règim Econòmic corresponen les funcions concernents a gestió econòmica i pressupostària i de contractació.   
2. La Subdirecció General de Règim Econòmic s'estructura en els servicis següents:  
2.1. Servici de Gestió Econòmica i Pressupostària, al qual corresponen les funcions següents:   
a) Elaborar l'avantprojecte de pressupostos del departament.   
b) Tramitar les propostes de modificacions pressupostàries.   
c) Tramitar i formalitzar els ingressos que s'originen per les activitats dels diferents centres directius del departament.   
d) Controlar i fer el seguiment de l'execució pressupostària i econòmica de tots els programes pressupostaris del departament i gestionar el corresponent a direcció i servicis generals.   
e) Coordinar i fer el seguiment de les diferents caixes pagadores del departament, així com la comptabilització dels comptes justificatius dels fons de caixa fixa gestionats pels centres directius del departament.   
  
f) Supervisar l'activitat de gestió econòmica i pressupostària que duen a terme altres unitats del departament.   
g) Avaluar els programes pressupostaris i, en general, desenvolupar totes les funcions de caràcter econòmic i pressupostari que li encarreguen els òrgans superiors.   
h) Establir les directrius per a la gestió correcta de gastos i ingressos i la utilització òptima dels recursos.   
i) Dissenyar i mantindre actualitzats els programes d'informació i gestió econòmica del departament.   
j) Qualsevol altra funció relativa a la gestió econòmica o pressupostària dins del seu àmbit competencial.   
2.2. Servici de Contractació, al qual corresponen les funcions següents:   
a) Analitzar, dissenyar, determinar i ordenar els criteris en relació amb les contractacions que s'efectuen.   
b) Estudiar, preparar i formalitzar els expedients de contractació del departament.   
c) Elaborar informes, propostes de resolució i la resta de les incidències que es deriven dels contractes.   
d) Qualsevol altra funció relativa a contractació dins del seu àmbit competencial.   
  
Article 29. Subdirecció General del Gabinet Tècnic  
1.La Subdirecció General del Gabinet Tècnic depén funcionalment de la persona titular de la Vicepresidència Segona i Conselleria de Serveis Socials, Igualtat i Habitatge, i orgànicament de la Subsecretaria.  
  
2.A la Subdirecció General de Gabinet Tècnic li corresponen les funcions concernents a assessorament tècnic, informes, estudis, documentació, tramitació de projectes normatius, seguiment de l'activitat parlamentària, i exercir com a unitat de transparència.  
3.La Subdirecció General del Gabinet Tècnic també exercix les funcions de la unitat d'igualtat, amb caràcter transversal, en col·laboració amb la Direcció General d'Igualtat i de l'Institut de les Dones, de conformitat amb l'acord del Consell de 28 d'agost de 2015 i la resta de normativa aplicable.  
4.La Subdirecció General del Gabinet Tècnic s'estructura en els servicis següents:  
4.1.Servici d'Informes i Activitat Parlamentària, amb les funcions següents:  
a) Assessorar, d'acord amb criteris de competència tècnica i des d'una perspectiva pluridisciplinària, la persona titular del departament.  
b) Elaborar i analitzar la informació i la documentació sobre les matèries pròpies de la Conselleria i preparar els informes, els estudis tècnics i les memòries necessaris.  
c) Proposar i tramitar les actuacions de la Conselleria relacionades amb l'activitat parlamentària.  
d) Qualsevol altra funció que se li assigne en relació amb les matèries que li són pròpies.  
  
4.2.Servici de Documentació, Publicacions i Estadística Departamental, amb les funcions següents:  
a) Recopilar bases de dades documentals i distribuir estudis i informes d'interés per a la Conselleria.  
b) Col·laborar en el tractament, l'organització i la recuperació de la documentació rellevant per a l'exercici de les funcions d'assessorament tècnic.  
c) Proposar, elaborar i coordinar l'edició de publicacions i estadístiques del departament.  
d) Donar suport tècnic als òrgans en la seua relació amb el Síndic de Greuges i el Defensor del Poble.  
e) Coordinar les actuacions en matèria de transparència, accés a la informació pública i dades obertes.  
f) Coordinar les activitats relacionades amb la Unió Europea, en l'àmbit competencial de la Conselleria.  
g) Qualsevol altra funció que se li assigne en relació amb les matèries que li són pròpies.  
  
  
TÍTOL VII  
De la Direcció General de Coordinació   
de la Vicepresidència Segona  
  
Article 30. Nivell administratiu de la Direcció General de Coordinació de la Vicepresidència Segona  
1. La Direcció General de Coordinació de la Vicepresidència Segona depén directament de la persona titular de la Vicepresidència Segona i Conselleria de Serveis Socials, Igualtat i Habitatge, que és l'òrgan de suport d'esta Vicepresidència.  
2. De la Direcció General de Coordinació de la Vicepresidència Segona depén el Servici de Coordinació de la Vicepresidència Segona, al qual corresponen les funcions següents:  
a) Coordinar les activitats dels òrgans consultius de la Conselleria, en col·laboració amb les direccions generals competents per la matèria.  
  
b) Coordinar les tasques vinculades al Registre d'òrgans col·legiats de la Generalitat Valenciana.  
c) Coordinar les estratègies i els instruments de planificació de la Conselleria, en col·laboració amb les direccions generals competents per la matèria.  
d) Coordinar les activitats vinculades als òrgans de cooperació institucional amb l'Estat, i la resta d'instruments de cooperació i col·laboració, juntament amb les direccions generals competents per la matèria.  
  
e) Qualsevol altra funció que se li assigne en relació amb les matèries que li són pròpies.  
  
  
TÍTOL VIII  
De les direccions territorials   
de Serveis Socials, Igualtat i Habitatge  
  
Article 31. Direccions territorials  
1. En cada una de les capitals de les províncies d'Alacant, Castelló i València hi ha una direcció territorial que actua davall la dependència orgànica de la Subsecretaria i amb competència en el territori de la província respectiva.  
2. Funcionalment, les direccions territorials depenen dels òrgans superiors i dels òrgans directius en funció de la matèria.  
  
Article 32. Funcions de la persona titular de les direccions territorials  
  
1. Al capdavant de cada direcció territorial està la persona titular de la Direcció Territorial de Serveis Socials, Igualtat i Habitatge, amb rang de subdirector/a general, amb el caràcter de representant permanent del departament en el seu respectiu territori.  
2. A la persona titular de la direcció territorial li corresponen les funcions següents:  
a) Vetlar per l'adequat desplegament i execució de les funcions pròpies de la Vicepresidència Segona i Conselleria de Serveis Socials, Igualtat i Habitatge en el seu àmbit territorial.  
b) Dirigir tots els servicis, els programes i les activitats que exercixen les unitats dependents de la direcció territorial de l'àmbit de la seua competència, sense perjuí de la dependència funcional que s'establisca respecte a cada un dels centres directius del departament, segons l'índole de la matèria.   
c) Exercir les funcions que li atribuïxen les disposicions vigents, així com les que expressament li encomanen els òrgans directius competents.  
  
Article 33. Estructura de la Direcció Territorial d'Alacant  
1. Per al desenvolupament de les seues funcions, la Direcció Territorial d'Alacant s'estructura, tenint en compte la diversitat de càrregues administratives que hi ha, en els servicis que es detallen a continuació.  
2. Secretaria Territorial Adjunta de Servicis Socials i Igualtat, amb rang de servici, al qual corresponen les següents funcions, en l'àmbit material de servicis socials i igualtat de la Direcció Territorial:  
  
a) Coordinar internament els servicis i unitats de la Direcció Territorial.  
b) Prestar assistència tècnica a la persona titular de la Direcció Territorial.  
c) Exercir les funcions relatives a la gestió administrativa en matèria de personal, gestió econòmica i pressupostària, responsabilitat patrimonial, contractació administrativa, gestió d'expedients d'equipament i reforma d'infraestructures, gestió patrimonial de béns mobles i immobles, assumptes generals, informació i registre d'entrada i eixida de documents, seguint les directrius de la Direcció Territorial.   
  
La persona titular de la Secretaria Territorial Adjunta de Servicis Socials i Igualtat substituirà la persona titular de la Direcció Territorial, en cas d'absència, vacant o malaltia.  
3. Secretaria Territorial Adjunta d'Habitatge, amb rang de servici, a la qual corresponen les següents funcions, en l'àmbit material de vivenda de la Direcció Territorial:  
a) Prestar assistència tècnica a la persona titular de la Direcció Territorial.  
b) Exercir les funcions relatives a la gestió administrativa en matèria de personal, gestió econòmica i pressupostària, responsabilitat patrimonial, contractació administrativa, gestió d'expedients d'equipament i reforma d'infraestructures, gestió patrimonial de béns mobles i immobles, assumptes generals, informació i registre d'entrada i eixida de documents, per a la qual cosa seguirà les directrius de la Direcció Territorial, la Subsecretaria i les direccions generals que exercisquen les competències.  
La persona titular de la Secretaria Territorial Adjunta d'Habitatge substituirà la persona titular de la Direcció Territorial, en cas d'absència, vacant o malaltia.   
4. Servici d'Igualtat i Diversitat, al qual corresponen les funcions relatives a la gestió, en el seu àmbit territorial, de les matèries relacionades amb persones majors, persones amb discapacitat, la defensa judicial en els procediments de provisió i adopció de mesures judicials de suport a persones amb discapacitat, així com la violència sobre la dona i la igualtat de gènere, seguint les directrius de la Direcció Territorial i les direccions generals que exercisquen les competències.  
  
5. Servici de Prestacions Inclusives, Famílies i Acció Comunitària, al qual corresponen les funcions relatives a la gestió, en el seu àmbit territorial, de les matèries relacionades amb les prestacions no contributives, els títols de famílies nombroses i monoparentals així com de les matèries relacionades amb la gestió i supervisió del desplegament del contracte programa, els programes socials bàsics i comunitaris i les relacionades amb els programes d'igualtat en la diversitat, per a la qual cosa se seguiran les directrius de la Direcció Territorial i les direccions generals que exercisquen les competències.  
6. Servici d'Atenció Precoç i Valoració de la Discapacitat, al qual corresponen les funcions relatives, en el seu àmbit territorial, a la valoració i el seguiment de l'atenció precoç, la gestió de l'accés, la valoració de la necessitat i idoneïtat de la intervenció, la programació de l'inici, el seguiment i la finalització del servici i la derivació a altres recursos. També dirigir el centre o els centres d'avaluació de persones amb discapacitat, així com planificar els criteris i homogeneïtzar les propostes d'actuació dels equips de treball en els seus respectius centres, per a la qual cosa se seguiran les directrius de la Direcció Territorial i les direccions generals que exercisquen les competències.   
7. Servici d'Infància i Adolescència, al qual corresponen les funcions relatives, en el seu àmbit territorial, a la gestió de la infància, adolescència i les adopcions, per a la qual cosa seguirà les directrius de la Direcció Territorial i les direccions generals que exercisquen les competències.  
8. Servici Territorial d'Habitatge, al qual corresponen les funcions següents:  
a) Atenció i suport a la ciutadania i interlocutors socials en matèria de vivenda.  
b) Inspecció per al control de la legalitat i l'exercici de la potestat sancionadora en matèria de vivenda.  
c) Tramitació, seguiment, informes tècnics i propostes d'aprovació de projectes, si és el cas, sobre els assumptes en els quals tinga competències la Direcció General d'Habitatge, i la resta de funcions que li encomanen, sempre que no estiguen expressament atribuïdes a altres servicis.  
  
Article 34. Estructura de la Direcció Territorial de Castelló  
1. Per al desenvolupament de les seues funcions, la Direcció Territorial de Castelló s'estructura, tenint en compte la diversitat de càrregues administratives que hi ha, en els servicis que es detallen a continuació.   
2. Secretaria Territorial Adjunta de Servicis Socials i Igualtat, amb rang de servici, a la qual corresponen les següents funcions, en l'àmbit material de servicis socials i igualtat de la Direcció Territorial:  
  
a) Coordinar internament els servicis i les unitats de la Direcció Territorial.  
b) Prestar assistència tècnica a la persona titular de la Direcció Territorial.  
c) Exercir les funcions relatives a la gestió administrativa en matèria de personal, gestió econòmica i pressupostària, contractació administrativa, gestió d'expedients d'equipament i reforma d'infraestructures, assumptes generals, informació i registre d'entrada i eixida de documents, per a la qual cosa seguirà les directrius de la Direcció Territorial, la Subsecretaria i les direccions generals que exercisquen les competències.  
La persona titular de la Secretaria Territorial Adjunta de Servicis Socials i Igualtat substituirà la persona titular de la Direcció Territorial, en cas d'absència, vacant o malaltia.  
3. Secretaria Territorial Adjunta d'Habitatge, amb rang de servici, a la qual corresponen les següents funcions, en l'àmbit material de vivenda de la Direcció Territorial:  
a) Coordinar internament els servicis i les unitats de la Direcció Territorial.  
b) Prestar assistència tècnica a la persona titular de la Direcció Territorial.  
c) Exercir les funcions relatives a la gestió administrativa en matèria de personal, gestió econòmica i pressupostària, contractació administrativa, gestió d'expedients d'equipament i reforma d'infraestructures, assumptes generals, informació i registre d'entrada i eixida de documents, per a la qual cosa seguirà les directrius de la Direcció Territorial, la Subsecretaria i les direccions generals que exercisquen les competències.  
La persona titular de la Secretaria Territorial Adjunta d'Habitatge substituirà la persona titular de la Direcció Territorial, en cas d'absència, vacant o malaltia.  
4. Servici d'Infància i Adolescència, al qual corresponen les funcions relatives a la gestió, en el seu àmbit territorial, de les matèries relacionades amb la infància i adolescència i les adopcions, per a la qual cosa seguirà les directrius de la Direcció Territorial i les direccions generals que exercisquen les competències.  
5. Servici d'Igualtat i Diversitat, al qual corresponen les funcions relatives a la gestió, en el seu àmbit territorial, de les matèries relacionades amb l'assignació de places en els centres, persones tutelades per la Generalitat, sense perjuí de les funcions assignades a l'Institut Valencià de Servicis Socials, les matèries relacionades amb persones majors, persones amb discapacitat, igualtat i diversitat familiar, violència sobre la dona i igualtat de gènere, gestió i supervisió dels concerts, així com la direcció del centre o els centres d'avaluació de persones amb discapacitat, seguint les directrius de la Direcció Territorial i les direccions generals que exercisquen les competències.  
6. Servici d'Atenció Primària i Prestacions Inclusives, al qual correspondran les funcions d'execució i coordinació de programes socials bàsics i comunitaris, seguiment i suport al desenvolupament i l'harmonització en el territori de la xarxa d'atenció primària bàsica i específica, gestió i supervisió del desplegament del contracte programa, així com la gestió de les prestacions no contributives, per a la qual cosa se seguiran les directrius de la Direcció Territorial i les direccions generals que exercisquen les competències.  
7. Servici Territorial d'Habitatge, al qual corresponen les funcions següents:  
a) Donar atenció i suport a la ciutadania i interlocutors socials en matèria de vivenda.  
b) Inspeccionar el control de la legalitat i l'exercici de la potestat sancionadora en matèria de vivenda.  
c) Tramitar, realitzar el seguiment, elaborar informes tècnics i propostes d'aprovació de projectes, si és el cas, sobre els assumptes en què tinga competències la Direcció General d'Habitatge, i aquelles altres funcions que li encomanen, sempre que no siguen expressament atribuïdes a altres servicis.  
  
Article 35. Estructura de la Direcció Territorial de València  
1. Per al desenvolupament de les seues funcions, la Direcció Territorial de València de Serveis Socials, Igualtat i Habitatge s'estructura, tenint en compte la diversitat de càrregues administratives que hi ha, en les unitats i servicis que es detallen a continuació.   
2. Secretaria Territorial Adjunta de Servicis Socials i Igualtat, amb rang de servici, a la qual corresponen les següents funcions, en l'àmbit material de servicis socials i igualtat de la Direcció Territorial:  
  
a) Coordinar internament els servicis i unitats de la Direcció Territorial.  
b) Prestar assistència tècnica a la persona titular de la Direcció Territorial.  
c) Exercir les funcions relatives a la gestió administrativa en matèria de personal, assumptes generals, gestió d'expedients d'equipament i reforma d'infraestructures, informació i registre d'entrada i eixida de documents, seguint les directrius de la Direcció Territorial i la Subsecretaria, i les direccions generals que exercisquen les competències.  
  
La persona titular de la Secretaria Territorial Adjunta de Servicis Socials i Igualtat substituirà la persona titular de la Direcció Territorial, en cas d'absència, vacant o malaltia.  
3. Secretaria Territorial Adjunta d'Habitatge, amb rang de servici, a la qual corresponen les funcions següents, en l'àmbit material de vivenda de la Direcció Territorial:  
a) Coordinar internament els servicis i les unitats de la Direcció Territorial.  
b) Prestar assistència tècnica a la persona titular de la Direcció Territorial.  
c) Exercir les funcions relatives a la gestió administrativa en matèria de personal, assumptes generals, gestió d'expedients d'equipament i reforma d'infraestructures, informació i registre d'entrada i eixida de documents, per a la qual cosa seguirà les directrius de la Direcció Territorial i la Subsecretaria i les direccions generals que exercisquen les competències.  
La persona titular de la Secretaria Territorial Adjunta d'Habitatge substituirà la persona titular de la Direcció Territorial, en cas d'absència, vacant o malaltia.  
4. Servici de Gestió Econòmica i Administrativa, al qual corresponen les funcions relatives a la gestió administrativa en matèria de gestió econòmica i pressupostària, així com la contractació administrativa, en el seu àmbit territorial, i seguint les directrius de la Direcció Territorial i la Subsecretaria que exercisquen les competències.   
La persona titular del Servici de Gestió Econòmica i Administrativa substituirà les persones titulars de les secretaries territorials adjuntes en cas d'absència, vacant o malaltia.  
5. Servici d'Atenció Primària, al qual correspondran les funcions, en el seu àmbit territorial, de coordinació de l'equip de supervisió dels departaments de servicis socials, de gestió de les matèries relacionades l'execució i coordinació de programes socials bàsics i comunitaris, seguiment i suport al desenvolupament i harmonització en el territori de la xarxa d'atenció primària bàsica i específica, la gestió i supervisió del desplegament del contracte programa, així com dels programes preventius i de promoció personal, familiar i comunitària que es realitzen en el territori local, la gestió, el seguiment i el suport a la xarxa de punts de trobada familiar, els servicis i centres d'atenció diürna d'infància i adolescència i centres d'allotjament alternatiu temporals per a persones en situació de vulnerabilitat i sense casa, els programes d'igualtat en la diversitat, així com la coordinació de l'execució de les mesures judicials de menors amb problemes amb la llei, del servici d'atenció a menors detinguts i l'equip tècnic de suport a fiscalia i jutjats de menors; tot això, seguint les directrius de la Direcció Territorial i les direccions generals.  
6. Servici de Coordinació de Servicis Socials Inclusius, al qual corresponen les funcions, en el seu àmbit territorial, de les matèries relacionades amb les prestacions no contributives, persones majors, persones en situació de dependència, persones amb discapacitat i persones tutelades per la Generalitat, sense perjuí de les funcions assignades a l'Institut Valencià de Servicis Socials, i de les línies de promoció i finançament de centres i entitats, prestacions individuals per accés als recursos, targeta del major; tot això, seguint les directrius de la Direcció Territorial i les direccions generals que exercisquen les competències.   
  
7. Servici d'Avaluació de Persones amb Discapacitat, al qual corresponen, en el seu àmbit territorial, les funcions de dirigir el centre o els centres d'avaluació de persones amb discapacitat, així com planificar els criteris i homogeneïtzar les propostes d'actuació dels equips de treball en els seus respectius centres, per a la qual cosa seguirà les directrius de la Direcció Territorial i les direccions generals que exercisquen les competències.   
8. Servici d'Igualtat de Gènere i contra la Violència sobre les Dones, al qual corresponen les funcions relatives a la gestió, en el seu àmbit territorial, de les matèries relacionades amb les dones, la igualtat de gènere i la prevenció i atenció a les víctimes de violència sobre les dones, per a la qual cosa seguirà les directrius de la Direcció Territorial i les direccions generals que exercisquen les competències.   
9. Servici d'Infància, Adolescència i Família, al qual corresponen les funcions relatives a la gestió, en el seu àmbit territorial, de les matèries relacionades amb la infància i adolescència i les adopcions, així com l'emissió de carnets de famílies nombroses i monoparentals, per a la qual cosa seguirà les directrius de la Direcció Territorial i les direccions generals que exercisquen les competències.   
10. Servici Territorial d'Habitatge, al qual corresponen les funcions següents:  
a) Donar atenció i suport a la ciutadania i interlocutors socials en matèria de vivenda.  
b) Inspeccionar el control de la legalitat i l'exercici de la potestat sancionadora en matèria de vivenda.  
c) Tramitar, fer el seguiment, elaborar informes tècnics i propostes d'aprovació de projectes, si és el cas, sobre els assumptes en què tinga competències la Direcció General d'Habitatge, i la resta de funcions que li encomanen, sempre que no siguen expressament atribuïdes a altres servicis.  
  
Article 36. Facultat de resoldre els expedients  
Quan alguna disposició atribuïsca una altra competència a la Vicepresidència Segona i Conselleria de Serveis Socials, Igualtat i Habitatge sense especificar l'òrgan que l'ha d'exercir, s'entendrà que la facultat d'instruir i de resoldre els expedients correspon a les direccions territorials competents per raó del territori.  
  
Article 37. Suplència  
En els casos de vacant, absència o malaltia de les persones titulars de les direccions territorials, seran substituïdes per les persones titulars dels òrgans que corresponguen, seguint l'orde en què consten en l'article corresponent del títol VIII, tenint en compte la Direcció Territorial de què es tracte i en funció de la matèria de servicis socials i igualtat o vivenda.   
  
  
  
  
DISPOSICIÓ TRANSITÒRIA  
  
Única. Règim transitori de les unitats i els llocs de treball  
Les unitats i els llocs de treball de nivell administratiu configurats arran de l'anterior estructura de conselleries del Consell i els corresponents reglaments orgànics i funcionals continuaran subsistents, retribuïts a càrrec dels mateixos crèdits pressupostaris que ho feien fins ara, i donaran el suport administratiu en relació amb els assumptes i expedients que els corresponguen en les matèries que gestionaven abans de l'entrada en vigor d'este decret, sense perjuí de la competència per a resoldre dels òrgans als quals els ha sigut atribuïda.  
  
Tot això es mantindrà fins que es duguen a terme les modificacions pressupostàries derivades d'esta orde, així com les actuacions que siguen procedents sobre els llocs de treball esmentats en el marc de la vigent normativa en matèria de funció pública per a l'adequació de la nova estructura administrativa i sense perjuí que, posteriorment, siguen aprovades les relacions de llocs de treball adaptades a esta. Així mateix, des del moment d'entrada en vigor d'esta orde, i sense perjuí del que s'ha exposat, es podran produir els canvis d'adscripció d'unitats administratives que corresponguen, de conformitat amb la reorganització que s'haja fet.  
  
  
DISPOSICIÓ DEROGATÒRIA  
  
Única. Derogació normativa  
Queden derogades les disposicions generals següents:  
1. Orde 2/2020, de 3 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual es desplega el Decret 240/2019, de 25 d'octubre, del Consell, pel qual s'aprova el Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica.  
2. Orde 3/2021, de 30 de març, de la Vicepresidència i Conselleria d'Igualtat i Polítiques Inclusives, per la qual es desplega el Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives.  
3. Orde 1/2021, de 20 d'abril, de la consellera de Participació, Transparència, Cooperació i Qualitat Democràtica, per la qual es desplega el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica, respecte a la regulació de les unitats administratives que exercixen les competències en matèria de cooperació al desenvolupament.  
Així mateix, queden derogades totes les disposicions del mateix rang o inferior que s'oposen a esta orde.   
  
  
DISPOSICIÓ FINAL  
  
La present orde entrarà en vigor l'endemà del dia que es publique en el Diari Oficial de la Generalitat.  
  
Valencia, 14 de maig de 2024  
  
La vicepresidenta segona del Consell i consellera  
de Serveis Socials, Igualtat i Habitatge,  
Susana Camarero Benitez